הוועדה לענייני ביקורת המדינה, כנסת 25, פרוטוקול מספר 37, 2023-05-31 00:00

מיקי לוי: בוקר טוב לכל הנוכחים ותודה רבה שבאתם

מיקי לוי:  על הפרק: מחדל מצב התשתיות בכבישי ישראל – דוח מבקר המדינה בנושא המאבק בתאונות הדרכים ותפקוד הרשות הלאומית לבטיחות בדרכים ושאר המרכיבים

מיקי לוי:  אני אשתדל לשמוע את כולם אחרי שאומר כמה מילים לפתיחה

מיקי לוי:       במילה אחת: מלחמה

מיקי לוי:  אין דרך אחרת לתאר את מכת תאונות הדרכים במדינת ישראל

מיקי לוי:  פשוט מלחמה

מיקי לוי:  מלחמה שבה נהרגו מקום המדינה הרבה יותר ישראלים מאשר בכל המלחמות והפיגועים

מיקי לוי:  כשנהרג חלילה חייל, כל המדינה גועשת

מיקי לוי:  כשנהרגים שניים-שלושה בתאונות דרכים זה עובר לסדר היום

מיקי לוי:       רק בשנת 2022 איבדנו 349 בני אדם, ב-316 תאונות קטלניות

מיקי לוי:  כשליש מהם הולכי רגל

מיקי לוי:  והולכי רגל זה לא איזושהי מכת גורל שאנחנו לא יכולים להתמודד איתה

מיקי לוי:  אלה נתונים מבהילים, שאם היו מייחסים אותם למלחמה או לפיגועים הם היו מרעידים את המדינה

מיקי לוי:  היינו מתעסקים רק בזה ובדרכים להפסיק את הקטל

מיקי לוי:  לצערי התרגלנו, ונראה שמתייחסים לטירוף הזה בשוויון נפש, כאילו הייתה זו גזירת גורל

מיקי לוי:       אז אני רוצה ומבקש להבהיר: זו אינה גזירת גורל

מיקי לוי:  יש הרבה מה לעשות

מיקי לוי:  ישראל נמצאת במקום האחרון במדינות אירופה בשינוי מספר ההרוגים בתאונות דרכים בעשור האחרון

מיקי לוי:  זה אומר שמדינת ישראל חייבת להתעורר ולטפל במכה הזו

מיקי לוי:  יש הרבה מה לעשות

מיקי לוי:       אני רוצה להודות לחברי, חבר סיעתי, חבר הכנסת בועז טופורובסקי, שיזם את הדיון בסוגיה, כדי שהוועדה לביקורת המדינה תיקח חלק במאמץ החשוב הזה

מיקי לוי:  אני יודע שזה בנפשך

מיקי לוי:  אנחנו שומעים אותך במליאה נואם וסוקר את הנושאים ואת שמות ההרוגים

מיקי לוי:  יישר כוח על ההיצמדות הזו וההקרבה שלך

מיקי לוי:  המאמץ הזה הוא מאמץ חשוב

מיקי לוי:  חבר הכנסת טופורובסקי מטפל בסוגיה הכואבת הזו באופן מעמיק, עיקש ומתמיד מאז שנכנס לכנסת, וזה ראוי להערכה רבה

מיקי לוי:  תודה רבה לך

מיקי לוי:       בשנת 2016 פרסם מבקר המדינה דוח על המאבק בתאונות הדרכים שבמרכזו עמד התפקוד של הרשות הלאומית לבטיחות בדרכים

מיקי לוי:  כדרכי בקודש, אני לא מאפשר לדוחות המבקר להעלות אבק, והיום ארצה לראות מה השתנה מאז, שבע שנים אחרי, שזה הרבה מאוד שנים, הן בפעילות הרלב"ד לאור המלצות המבקר, והן במשרד התחבורה

מיקי לוי:       חינוך תעבורתי בתיכונים – צומצם

מיקי לוי:  פחתו ניידות המשטרה בכבישים הבין-עירוניים

מיקי לוי:  בזמנו לא איישו משרות בכירות ברשות – גם על זה אבקש לשמוע

מיקי לוי:  תקציב הרשות פחת

מיקי לוי:  הרשות העבירה לפעמים את הצעת התקציב באיחור לאישור משרדי האוצר והתחבורה, על פי מה שבדקנו

מיקי לוי:  חוק הרשות פקע ב-2017

מיקי לוי:  שליש מההרוגים הם הולכי רגל ב-2022

מיקי לוי:  מאז 2021 חברת נת"י, האמונה על תשתיות בין-עירוניות במשרד התחבורה, פועלת ללא תוכנית חומש וללא מתווה מסודר ושקוף

מיקי לוי:  גם על זה הוועדה לביקורת המדינה תרצה לשמוע

מיקי לוי:  רק 5% מתקציב החומש האחרון הוקצה לטיפול במוקדי סיכון – בסך הכול 240 מיליון שקלים בלבד

מיקי לוי:  בתפיסת העולם שלי זוהי בהחלט בדיחה

מיקי לוי:        בסיפה של דבריי אני רוצה לצטט גדולים ואולי חכמים ובעלי ניסיון ממני

מיקי לוי:  לטענת יעקב שיינין, שכיהן כיו"ר מועצת הרלב"ד בין 2012 ל-2015, משרד החינוך, משטרת ישראל וגופים אחרים – כולם הורגלו לקבל כספים מהרשות ללא מדדי תפוקות, ללא קריטריונים להצלחה ברמת הבטיחות וללא מחקרים מלווים

מיקי לוי:  מקורות כספיים רבים זרמו מהרשות לגופים שלישיים מבלי שנדע מה התרומה האמיתית למאבק בתאונות הדרכים ולבטיחות בדרכים, אם בכלל

מיקי לוי:  להערכתו – וזו  האמירה הכואבת ביותר – לרשות לא היה חלק בהורדת מספר ההרוגים בתאונות הדרכים

מיקי לוי:       הנושא האחרון: התוכנית שאישרה הממשלה הקודמת למאבק בתאונות הדרכים ולצמצום של 50% – האם היא תמשיך? אני רוצה לשמוע את זה גם ממשרד התחבורה וגם ממשרד האוצר

מיקי לוי:  נראה איפה עומד התקציב הזה

מיקי לוי:  לפני שמדברים על רכבות קליע מהירות בין קריית שמונה לאילת, בואו קודם נציל חיים

מיקי לוי:       הממשלה הקודמת אישרה 80 מיליון שקל למאבק בתאונות הדרכים

מיקי לוי:  ברלב"ד ביקשו תקציב של חצי מיליארד

מיקי לוי:  הלוואי שיכולנו לתת

מיקי לוי:  זה מה יש

מיקי לוי:  אני מבקש לדעת מה אישרה הממשלה הנוכחית ומה התקציב

מיקי לוי:       הרבה שאלות העליתי בדברי הפתיחה שלי, כי זה נושא כאוב מאוד, אובדן חיים, והמדינה לא עושה די, כולל הרשויות עצמן, כדי לצמצם את התופעה הנוראית הזו

מיקי לוי:  אני מבקש להעביר את רשות הדיבור למבקר המדינה לסקירה קצרה

מיקי לוי:  בבקשה

צחי סעד: בוקר טוב, אנחנו מברכים כמובן על קיום הדיון בנושא החשוב הזה, שנוגע לחיי אדם ונוגע ישירות בכל תושבי המדינה

צחי סעד:       אני אציג מצגת

צחי סעד:  הדוח משנת 2016 עסק בנושא התפקוד של הרשות הלאומית לבטיחות בדרכים, ומאז חלפו כמה שנים ולכן הרשינו לעצמנו להתייחס לשני דוחות יותר מעודכנים, דוחות מהשנים האחרונות, אחד שעסק בנושא של תחזוקת כבישים בין-עירוניים, ואחד שעסק בנושא בטיחות בדרכים של כלי רכב כבדים

צחי סעד:       נתון: מאז קום המדינה נהרגו במדינת ישראל 32

צחי סעד: 5 אלף בני אדם

צחי סעד:  זה אחד מגורמי המוות העיקריים במדינה, במיוחד לעומת טרור, מלחמות וכו', וחשוב מאוד לטפל בזה

צחי סעד:  במשך שנים רבות סוגיית תאונות הדרכים הייתה על סדר היום של הממשלות, אבל הנתונים מראים שהפעולות השונות שננקטו בעשור האחרון לא מצליחות להשפיע באופן מובהק על היקף התופעה ואינן מצליחות להקטין את מספר ההרוגים והנפגעים בתאונות הדרכים

צחי סעד:       ביקורת המדינה נתנה תשומת לב רבה מאוד לנושא של בטיחות בדרכים בשנים האחרונות

צחי סעד:  אפשר לראות בשקף סקירה קצרה של דוחות שהוכנו: נושא תחזוקת כבישים בין-עירוניים, מעקב על דוח קודם, פורסם ב-2021; בטיחות בדרכים של כלי רכב כבדים, פורסם בשנת 2020; פעולות להגברת הבטיחות בדרכים בתחומי רשויות מקומיות בחברה הערבית, בנושא השלטון המקומי, פורסם בשנת 2020; שימוש באופניים וכלי רכב דו-גלגליים חשמליים במרחב העירוני, פורסם בשנת 2018; תחזוקת כבישים בין עירוניים, הדוח המקורי פורסם ב-2017; הדוח של הרלב"ד, המאבק בתאונות הדרכים, פורסם בשנת 2016 ויש עוד דוח נוסף משנת 2011

צחי סעד:  אני מציין שהיום אנחנו עובדים על דוח רחב ומקיף – ממש בימים אלה אנחנו מגבשים את טויטת הדוח בנושא הזה – שיבחן את הסוגיות של איסוף וניתוח מידע על תאונות הדרכים, פעילות כל הגופים הממשלתיים בנושא המאבק בתאונות הדרכים, הטיפול בגורמים האנושיים, בגורמים התשתיתיים ובגורמים שקשורים לכלי הרכב

צחי סעד:  זה יהיה דוח מקיף ואני מקווה שהוא יגיע לפרסום בחודשים הקרובים

צחי סעד:      אני אתן סקירה קצרה על הנושאים שעלו בדוחות

צחי סעד:  הדוח משנת 2016 העלה ליקויים בפעילות להפחתת הסיכונים בדרכים

צחי סעד:  אי-ניצול תקציב לטיפול במוקדי סיכון על ידי חברת נתיבי ישראל

צחי סעד:  30% מההרוגים בתאונות הדרכים היו הולכי רגל

צחי סעד:  לא נאכפו תקנות להרחבת זכות הקדימה להולכי רגל

צחי סעד:  אנחנו יודעים שמאז העניין הזה השתפר וניתנו תקנות חדשות

צחי סעד:  מספר בדיקות הרכבים בכבישים פחת באופן ניכר ומשרד התחבורה לא עמד ביעד שהוא קבע

צחי סעד:  החינוך התעבורתי לבתי ספר צומצם באופן ניכר ועם השנים פחת במידה ניכרת מספר הניידות בכבישים הבין-עירוניים

צחי סעד:  הסדרת מעמד הרלב"ד לא בוצעה

צחי סעד:  נמצאו ליקויים בתפקוד מועצת הרלב"ד, בפעילות הרלב"ד – כולל החלפה תכופה של מנהלים ושל בעלי משרות בכירות – ובתקציב הרלב"ד

צחי סעד:  אני מזכיר שהדוח הזה הוא משנת 2016, ומאז קרו דברים, ואנחנו נשמח לשמוע על השינויים שחלו

צחי סעד:       נעבור לנושא של תחזוקת כבישים, דוח משנת 2021

צחי סעד:  אתחיל במספר נתונים מרכזיים

צחי סעד:  אורך הכבישים שמתחזקת נת"י הוא כ-8,500 ק"מ

צחי סעד:  שיעור הגידול במצאי הגשרים ומבני הדרך בין השנים 2005 ל-2021 שבתחזוקת נת"י היה פי 5

צחי סעד: 4

צחי סעד:  שיעור הגידול בכלי הרכב ובנסועה בשנת 2018 לעומת 1990 הוא פי 3, 3

צחי סעד: 5

צחי סעד:  שיעור הגידול באורך הכבישים שבתחזוקת נת"י בין השנים 2010 ל-2018 הוא כ-29%

צחי סעד:  תקציב נת"י לתחזוקה, שיקום וריבוד הכבישים לשנת 2019 היה 1

צחי סעד: 1 מיליארד

צחי סעד:  תקציב התחזוקה המיטבי שנדרש לנת"י בשנת 2019 בהתאם למודל שבנתה הוא 2

צחי סעד: 4 מיליארד, שזה יותר מפי שניים

צחי סעד:  ירידה בתקציב התחזוקה המעודכן לשנת 2019 לעומת התקציב המקורי ב-2017 – 34% ירידה בתקציב

צחי סעד:  היקף הריבוד הצפוי בשנת 2021 מסך רשת הכבישים – 1%

צחי סעד:  אני מזכיר שריבוד זה דבר שמשפיע ישירות על השימוש בכביש ועל הבטיחות בו

צחי סעד:       ליקויים שנמצאו בהקשרים האלה: תקציב תחזוקת הכבישים של נת"י קוצץ בין 2019 ל-2021 בצורה ניכרת לעומת הסיכום שנקבע בשנת 2016

צחי סעד:  היקף ריבוד הכבישים בק"מ שהחברה ביצעה בשנת 2020 ירד בכ-37% לעומת 2017

צחי סעד:  התקציב המעודכן לתחזוקת אמצעי תאורה בכבישים ובצמתים, שזה גם אמצעי בטיחות מרכזי, ירד בשנת 2020 בשיעור של כ-27% בהשוואה לתקציב המעודכן לתחזוקת אמצעי התאורה בשנה הקודמת

צחי סעד:  החברה לא השתמשה בחומרים בהתאם לתקן מתקדם לצביעת סימוני דרך בכבישים, בשל חוסר תקצוב

צחי סעד:  בתחזוקת הכבישים שהועברו לאחריות נת"י מרשויות מקומיות הייתה ירידה בגובה התקציב מ-55 מיליון ב-2018 ל-15 מיליון בשנת 2020

צחי סעד:  ליקוי נוסף שנמצא זה שמשרד התחבורה לא קבע הנחיות בעניין תחזוקת גשרים

צחי סעד:  אני רק אציין שהדוח הזה הוא דוח מעקב, והיו גם ליקויים שתוקנו, חלקם על ידי נת"י, חלקם על ידי גורמים אחרים

צחי סעד:  ציינו את זה בדוח המלא

צחי סעד:       נעבור לסוגיה של בטיחות בדרכים של כלי רכב כבדים

צחי סעד:  פה אני אציין שהדוח הוא משנת 2020 ולמיטב זיכרוני עד היום הוועדה לא קיימה דיון בדוח הזה, מסיבות כאלה ואחרות

מיקי לוי: אני מנסה לשנות את זה

צחי סעד: זה נושא חשוב, ואני ממליץ לתת תשומת לב לעניין הזה

צחי סעד:       מספר נתוני מפתח שקשורים לנושא של בטיחות בדרכים של כלי רכב כבדים

צחי סעד:  מספר המשאיות שמשקלן מעל 3

צחי סעד: 5 טון הוא 104,000, שזה 3% מסך כלי הרכב בישראל

צחי סעד:  מספר האוטובוסים הוא 22,000, שזה 0

צחי סעד: 6% מסך כלי הרכב בישראל

צחי סעד:  אנחנו מדגישים את זה מכיוון שכלי הרכב האלה מעורבים בתאונות דרכים בצורה ניכרת ומשמעותית ביחס לחלקם בסך כלי הרכב בישראל, בדגש על תאונות קשות וקטלניות

צחי סעד:  מספר ההרוגים בתאונות דרכים שבהן היו מעורבים כלי רכב כבדים בשנת 2018 הוא 91

צחי סעד:  27% הוא שיעור ההרוגים בתאונות דרכים שבהן היו מעורבים כלי רכב כבדים מסך ההרוגים בתאונות בעשור האחרון

צחי סעד:  אפשר לראות כאן את חלקם בתאונות לעומת חלקם בסך כלי הרכב בישראל

צחי סעד:  21 שנה זה הזמן שחלף מפרסום המלצות ועדת סגיס, שעשתה עבודה מקיפה והגישה המלצות משמעותיות בתחום בטיחות כלי הרכב הכבדים ובכלל בטיפול בכלי הרכב הכבדים בשנת 2002

צחי סעד:  חלק גדול מההמלצות טרם יושם

צחי סעד:  30 שנה זה הזמן שחלף מאז שבוצע סקר משאיות ארצי מקיף בפעם האחרונה נכון למועד פרסום הדוח

צחי סעד:  12 שעות זה משמרת מקסימלית של נהג בישראל – ארוך בשליש מהמשמרת המקסימלית בקהילה האירופית, שאורכה תשע שעות

צחי סעד:  53% זה שיעור כלי הרכב הכבדים שנמצאו בהם ליקויים מכלל כלי הרכב הכבדים שנבדקו על ידי ניידות של משרד התחבורה בשנת 2018

צחי סעד:      נציג מספר מהליקויים שקשורים לכלי רכב כבדים, את אלה שקשורים לתשתיות ולבטיחות

צחי סעד:  נושא מרכזי זה הנושא של מחסור בתשתיות שתומכות בבטיחות

צחי סעד:  היעדר שוליים רחבים ומפרצי עצירה לצורך עצירה בטוחה בצד הדרך

צחי סעד:  היעדר אזורי מנוחה וריענון לנהגים – זה נושא מאוד מאוד חשוב

צחי סעד:  מחסור בתשתיות התומכות בבטיחות

צחי סעד:  היעדר נתיבי זחילה המאפשרים עקיפה בטוחה של כלי רכב איטיים

צחי סעד:  היעדר חניוני לילה המונעים שהייה של משאיות שמובילות חומרים מסוכנים בתוך יישובים

צחי סעד:  אי-יישום המלצות של ועדות רבות לאורך כשני עשורים

צחי סעד:  הזכרתי את הוועדה המשמעותית של עמי סגיס, שלמעשה הניחה על השולחן מפת דרכים לכל הטיפול בנושא של כלי רכב כבדים

צחי סעד:  היעדר תוכנית אב למטענים במשך שנים

צחי סעד:  היעדר גורם מתכלל, דבר שמביא לכך שסמכויות מפוזרות ביחידות שונות במשרד התחבורה ובמשרדים אחרים ללא ממשקים מספקים

צחי סעד:  מחסור חמור בנהגים של כלי רכב כבדים וליקויים רבים בהכשרתם

צחי סעד:  אי-עמידה בכללי שעות נהיגה ומנוחה

צחי סעד:  טרם הוסדר השימוש בטכוגרף דיגיטלי, שצפוי לשפר את הפיקוח והאכיפה, זאת למרות החלטת ממשלה מ-2005 והודעת מנכ"לית משרד התחבורה מ-2017

צחי סעד:      אדוני היושב-ראש, הנושא של טכוגרף דיגיטלי התקבל בהחלטת ממשלה בשנת 2005, ואנחנו עוד מעט חוגגים 20 שנה לכך

צחי סעד:  הנושא נכתב במספר דוחות מבקר המדינה, שאת חלקם גם ציינתי פה

צחי סעד:  בשנת 2017 התקיים דיון על הדוח משנת 2016 ונכחה בו מנכ"לית משרד התחבורה דאז, שנתנה התחייבות לפתרון הנושא הזה

מיקי לוי: מי הייתה המנכ"לית?     

צחי סעד: גברת קרן טרנר, למיטב זיכרוני

צחי סעד:  מאז עברו עוד שש שנים

צחי סעד:  אנחנו מודעים לזה שישנה בעייתיות בנושא של הטכוגרף הדיגיטלי, כמו שהציגו גורמי ממשלה אחרים, משרד המשפטים ואחרים, בנושא של אמנה בין-לאומית כזו או אחרת

צחי סעד:  זה גם מתקשר לשעות המנוחה והעבודה של הנהגים, כי אז צריך לעמוד בתקן האירופי

צחי סעד:  אבל אדוני היושב-ראש, מזה שנים טכוגרף דיגיטלי מותקן במשאיות שמגיעות לישראל, ולמיטב ידיעתי עד היום מפרקים אותם ומתקינים במקומם טכוגרף אנלוגי

צחי סעד:  רק שתבינו, ההבדל זה לא בין מכשיר מתקדם יותר לבין מכשיר פחות מתקדם, אלא יש לזה משמעות גם מבחינת היכולת לעשות בקרה על זמני הנסיעה של הנהגים, ומבחינת היכולת לשבש ולהציג נתונים לא מדויקים בטכוגרף

צחי סעד:  כך שמדובר בנושא מאוד משמעותי מבחינת הבטיחות בדרכים, זה לא רק עניין של שדרוג כזה או אחר של המכשיר

צחי סעד:  וכמו שאנחנו רואים, קרוב ל-20 שנה שהנושא הזה טרם נפתר

מיקי לוי: אני מבין קצת בטכוגרפים, כי הייתי מנכ"ל אגד תעבורה

מיקי לוי:  אולי כדאי להפוך את זה לחקיקה? נביא הצעת חוק ונראה את הממשלה דוחה את זה

בועז טופורובסקי: זה כבר עבר חקיקה

בועז טופורובסקי:  לא מקבלים את החקיקה

מיקי לוי: איפה החקיקה תקועה? זה עבר בקריאה שלישית?     

בועז טופורובסקי: היו דיונים גם בחודשים האחרונים, גם בממשלה הקודמת, גם בזו לפניה, הסבירו לנו איך זה עובר ואיך זה קורה – אבל זה עדיין לא קורה

בועז טופורובסקי:  תכף אנחנו נראה

בועז טופורובסקי:  יש כאן הרבה מאוד החלטות שפשוט לא מיושמות, הבטחות של המדינה שפשוט לא מיושמות, ותגובות למבקר המדינה עם תוכנית חומש, שבהתחלה – בשנה הראשונה והשנייה – מיישמים אותן, ואחרי זה כבר מורידים את התקציבים

בועז טופורובסקי:  תכף אני אגע בכמה דברים

צחי סעד: אני אמשיך

מיקי לוי: זריז, כי אני רוצה לתת לכל הנוכחים לדבר

מיקי לוי:  זה דיון חשוב מאוד

צחי סעד: יש קיטון במספר הבדיקות שמבצעות ניידות בטיחות של משרד התחבורה בכבישים, וליקויים באסדרת הובלת מטענים וחומרים מסוכנים

צחי סעד:       אני אמשיך רק לעיקרים של ההמלצות שנתנו בדוחות

צחי סעד:  בנושא של תחזוקת כבישים המלצנו שמשרד האוצר, התחבורה, בשיתוף עם נת"י, יבדקו אם הקצאת הכספים לתחזוקת כבישים נותנת מענה הולם לצרכים, ולבדוק אם חלוקת התקציב בין התחומים מבוצעת בצורה מיטבית

צחי סעד:  אני רק אדגיש שתחזוקה מקדימה של כבישים גם חוסכת כספים שתצטרך להשקיע בעתיד בטיפול בכבישים

צחי סעד:  זאת אומרת, אם אתה עושה תחזוקה מונעת זה בסופו של דבר גם משתלם כלכלית לאורך זמן

צחי סעד:       לגבי הנושא של בטיחות כלי רכב כבדים יש המלצה מערכתית בנושא ריבוי הליקויים שנוגעים לבטיחות בדרכים של כלי רכב כבדים ואי-יישום של המלצות משנים קודמות: לחייב את הגורמים האחראים לטיפול בענף, ובראשם משרד התחבורה והרשות לבטיחות בדרכים, לבנות תוכנית עבודה אופרטיבית ומותאמת לטיפול בנושאים הקשורים בין היתר לחוסרים בתשתיות בטיחות

צחי סעד:       אלה רק המלצות מערכתיות

צחי סעד:  נתתי פה רק טעימה מהליקויים שיש בדוחות

צחי סעד:  לסיום אני אציין שבימים אלה אנחנו מסיימים את גיבוש טיוטת הדוח המקיפה, שעוסקת בכל גורמי הממשלה שאמונים על הטיפול בתאונות הדרכים

צחי סעד:  אני מקווה שהדוח הזה יתפרסם לציבור בקרוב, ואז גם תונח תמונת מצב מעודכנת בפני הוועדה ובפני הציבור

מיקי לוי: תודה רבה

מיקי לוי:  אני רוצה לסטות ממנהגי ולתת את זכות הדיבור קודם לראש המועצה האזורית רמת הנגב, ערן דורון

מיקי לוי:  בבקשה

שרה דורון: תודה רבה, יושב-ראש הוועדה, על הדיון המאוד חשוב הזה, ותודה גם לחבר הכנסת טופורובסקי, שאחרי רצף של תאונות דרכים קשות מאוד בכביש 40 זימן את הדיון הזה

שרה דורון:  אני רוצה להודות לו באופן אישי

שרה דורון:       בדרך לפה עברתי ליד מקום התאונה של משפחת דומנוביץ', שבה נהרג התינוק מעיין

שרה דורון:  אי אפשר להישאר אדיש לדבר כזה

שרה דורון:  זה היה שיא של אירוע אחרי שנים ארוכות שבהן כל תושבי רמת הנגב, מצפה רמון, ביר הדאג' וכל אזרחי מדינת ישראל שמשתמשים בכביש 40 בדרך לאילת – 50% מתנועה לאילת היום עוברת בכביש 40, וכל יום זה כאילו אתה יוצא למלחמה

שרה דורון:  זה מלחמה

שרה דורון:  כל יום

שרה דורון:       אני לא אכנס פה לעולמות התוכן של היעדר משילות או לכך שאנחנו לא יודעים מה זה מתנ"א – שמענו שיש דבר כזה, אבל אנחנו לא רואים אותם – אלא אדבר ברמת התשתיות

שרה דורון:  זה דבר שכן חונה בדיון הזה

שרה דורון:  עד עיר הבה"דים, שלשם החיילים של כולנו מגיעים, זה בסדר, אבל משם דרומה זה הפקרות, מלחמה

שרה דורון:  אין יום שתושב רמת הנגב או מצפה רמון לא שולח ווטסאפ על אירוע של כמעט ו-

שרה דורון:  זה קורה כמעט כל יום

שרה דורון:       לפני שנה ממשלת ישראל קיבלה החלטה להרחיב את כביש 40

שרה דורון:  עברה שנה ועוד לא התכנס שום דיון רציני

שרה דורון:  שנה – ולא הצליחו לעשות כלום

שרה דורון:  לא עשו כלום

שרה דורון:  ואני קורא מפה לכל מי שהיום - - -     

מיקי לוי: מישהו יודע להגיד כמה הרוגים היו בעשר השנים האחרונות בכביש 40?     

קריאה: 61 הרוגים, אם אני לא טועה

שרה דורון: אלה כמויות בלתי נתפסות

שרה דורון:  ואני הולך להגיד משהו קשה

שרה דורון:  או שנתחיל לעשות את עבודות העפר להרחבת כביש 40 היום, או שאנחנו נצטרך לעשות עבודות עפר אחרות לתושבי האזור

שרה דורון:  אני לא יודע למה זה לוקח שנה, אבל אני יודע שאם אני יודע להקים בית ספר בשנה ואני יודע להקים הרבה מאוד דברים בטווחי זמן כאלה, גם כשהממשלה לא מתפקדת – והיא באמת לא תפקדה בארבע השנים האחרונות בכלל, כמו שרואים פה טוב גם בדוחות – אני לא מצליח להבין איך הטיפול בהחלטת ממשלה, החלטה שהיא כבר קיבלה, עוד לא קרה

שרה דורון:  והיום אני צריך להתחנן שזה ייכנס לתוך החומש

שרה דורון:  אני בטוח שיש בעניין הזה גם ראשי רשויות אחרים, בצפון ובדרום, אבל פה אני מייצג את תושבי הנגב

שרה דורון:  למה אנחנו צריכים להתחנן? למה התושבים שלנו צריכים להרגיש שהם במלחמה?     דבר שני, רק בתחום המועצה האזורית רמת הנגב יש היום 250 ק"מ של כבישים ללא אבא, כבישים שהם אפילו לא באחריות נת"י

שרה דורון:  המדינה לא רוצה לקחת עליהם אחריות

שרה דורון:  אני מקבל מכתב שכביש 171 משרת את צבא ההגנה לישראל ואת המטיילים

שרה דורון:  צבא הגנה של איזו מדינה? זה לא הצבא של מדינת ישראל? יש כאן הסרת אחריות, וכל מה שאני מרגיש זה ששוב ושוב ושוב המדינה לא רוצה לקחת אחריות

שרה דורון:  ואני אומר פה, אתם יודעים מה, בואו נעשה כביש אגרה

שרה דורון:  שכל תושב שעובר על הכביש הזה ישלם שקל

שרה דורון:  נעשה כביש אגרה בכביש 40, למה לא? אולי צריך לחשוב מחוץ לקופסה

שרה דורון:  כי הקיבעון – גם של תהליכי התכנון וגם של אישור התקציב – הוא לא סביר ולא הגיוני, וזה יעלה לנו בהרוגים רבים

שרה דורון:  תודה רבה

מיקי לוי: תודה רבה

מיקי לוי:  יותר חשוב שתהיה רכבת קליע

מיקי לוי:  חבר הכנסת טופורובסקי, בבקשה

בועז טופורובסקי: אני רוצה להגיד משהו קצר, אני לא רוצה לקחת מהזמן של אחרים

בועז טופורובסקי:  אני רוצה לתת מעטפת לעניין

בועז טופורובסקי:  אנחנו על סף ליצור ועדת חקירה ממלכתית שתגיש המלצות להעמדה לדין על כל מה שקורה בסיפור של הבטיחות בדרכים

בועז טופורובסקי:  תארו לכם שבעזה הייתה פרצה בגדר וכל יום היה חודר מחבל והורג או פוצע בן אדם

בועז טופורובסקי:  תארו לכם שבנוסף לזה היו מגיעים מטוסי אף-16 מארצות הברית והיו מוציאים משם טכנולוגיות מתקדמות ובמקומן שמים טכנולוגיות עתיקות יותר, כי יש איזו בעיה עם איזה בירוקרט

בועז טופורובסקי:  גם תתארו לכם שהמספרים לא היו שקופים, לא היינו יודעים מה הצרכים, והיו באים הרמטכ"ל וכל מערכת הביטחון ואומרים שצריך 70 מיליארד לתקציב הביטחון אבל היו נותנים להם רק שבעה מיליארד

בועז טופורובסקי:  תארו לכם איך היה נראה הביטחון של מדינת ישראל

בועז טופורובסקי:  ותארו לכם שכל יום היו הרוגים, היה ברור מה המחדלים, ואף אחד לא היה לוקח אחריות

בועז טופורובסקי:  תתארו לכם שאנשים היו אומרים "אנחנו מתכננים את זה עוד שנה, אנחנו מקדמים את זה מאוד מהר, ועוד שנה נגיד לכם מה התכנון ונראה אם יש כסף לבצע את זה"

בועז טופורובסקי:  תארו לכם שהיו מבטיחים לאזרחים הרבה מאוד נושאים, ובינתיים אנשים היו מתים, מבלי שתקציבים היו עוברים

בועז טופורובסקי:       אז זה המצב בנושא הבטיחות בדרכים במדינת ישראל

בועז טופורובסקי:  יש המון גופים שאחראים על זה, אבל אין תכלול

בועז טופורובסקי:  הרשות הלאומית לבטיחות בדרכים קמה כדי לתכלל את זה וכדי להחזיק את התקציבים תמורת איזושהי תוכנית אב מסודרת בכל הנושא של בטיחות הדרכים

בועז טופורובסקי:  אבל זה לא קורה

בועז טופורובסקי:  ואין אף פקיד במשרד שמשלם את המחיר על זה

בועז טופורובסקי:  אני אגיד את זה יותר פשוט: יש כאן אבות, אימהות, סבים וסבתות

בועז טופורובסקי:  אם יש כאן למישהו בן או בת שנוסע בכביש לא מואר או בכביש דו-נתיבי שאין בו הפרדה בין הנתיבים, אני בטוח שאתם לא תישנו בלילה כשאתם יודעים שהבן או הבת שלכם נוסעים בכביש הזה

בועז טופורובסקי:  אבל הרבה מאוד אנשים שזאת המשימה שלהם וזאת האחריות שלהם ישנים בלילה טוב מאוד, ולא קורה להם כלום גם אם אנשים מתים

בועז טופורובסקי:  הם קמים בבוקר, מקבלים דיווח שאנשים מתו, וממשיכים את היום שלהם

בועז טופורובסקי:  יש בלי סוף יוצאי משרד התחבורה, המשטרה, הרשות הלאומית לבטיחות בדרכים, אור ירוק ועוד המון ארגונים וגופים אחרים שבאים ומתריעים על המחדלים

בועז טופורובסקי:  יש בוחני תאונות שאומרים שהמשטרה רק רוצה להגיע להרשעה ולא לטפל במקרים הבאים

בועז טופורובסקי:       מה שגרם לי לבקש את הדיון הזה זה דיון בוועדת החוץ והביטחון שבו דיברנו על מצב הכבישים ביהודה ושומרון, וראינו ש-20 דקות מתל אביב יש מזרח פרוע במדינת ישראל, שבו אנשים עושים תחרויות בכבישים, שבו יש אנשים שאין להם שום חוק ושום דבר

בועז טופורובסקי:  תוך כדי זה גילינו שהתקציב לפיתוח כבישים ביהודה ושומרון הוא פי שניים מהפריפריה

בועז טופורובסקי:  בפריפריה יש 13% מהתקציב, ואז בא ראש מועצה מרמת הנגב ומסביר לנו למה אצלו נהרגים כל הזמן אנשים והכביש עדיין מסוכן

בועז טופורובסקי:  כל מי שנסע לאילת מכיר את כביש 40

בועז טופורובסקי:  ולא שכביש 90 הוא כביש בטוח

בועז טופורובסקי:  אלה בעצם הדרכים להגיע לאילת

בועז טופורובסקי:  כלומר, אין דרכים בטוחות להגיע לאילת

מיקי לוי: יש

מיקי לוי:  רכבת קליע

בועז טופורובסקי: כן

בועז טופורובסקי:  או מטוס, שעולה הרבה מאוד כסף

בועז טופורובסקי:       אין שקיפות

בועז טופורובסקי:  לכל גוף יש תוכנית אחרת

בועז טופורובסקי:  למשרד התחבורה, לנתיבי ישראל, משטרת ישראל, רלב"ד – לכל אחד מהם יש סיפורים אחרים

בועז טופורובסקי:  אין תוכנית אב לטיפול בכבישים, וגם אם יש, היא לא מתוקצבת, ככה שזאת עבודה בעיניים

בועז טופורובסקי:  הרי גם אני יכול לתת תוכנית אב ולא לתקצב אותה

בועז טופורובסקי:  אנחנו רואים שבשנה הראשונה והשנייה יש 230 מיליון שקל לטיפול בתשתיות, ובשנה השלישית זה יורד ל-190, בשנה הרביעית ל-50 ובשנה החמישית ל-100 מיליון ש"ח, וגם זה אחרי קצת בלגן שאני עשיתי, אחרת זה היה אפס

בועז טופורובסקי:  זה מראה עד כמה המוות והבטיחות של האנשים בכבישים מעניינים את האנשים

בועז טופורובסקי:       נתתי קודם את הדוגמה על מערכת הביטחון

בועז טופורובסקי:  אנשים מתים בדרכים יותר מאשר בכל מלחמות ישראל וכל הפיגועים מקום המדינה עד עכשיו

בועז טופורובסקי:  רוצים לדבר על כלכלה? 17 מיליארד שקל

בועז טופורובסקי:  זאת העלות הממוצעת לשנה למשק הישראלי מתאונות דרכים

בועז טופורובסקי:  וזאת כאשר תקציב הרלב"ד הוא 70 מיליון שקל

בועז טופורובסקי:       אני עוד פעם בא ושם את ההשוואה הברורה

בועז טופורובסקי:  המערכת אומרת שלבטיחות בדרכים צריך איקס כסף – אבל היא מקבלת פחות מ-10%

בועז טופורובסקי:  תארו לכם שכל צה"ל, השב"כ והמוסד היו מקבלים שבעה מיליארד שקל

בועז טופורובסקי:  אפשר היה לצפות מהם לשמור על הביטחון שלנו? זה המצב בנושא הדרכים

בועז טופורובסקי:  זה המחדל, הוא מול הפנים שלנו, אף אחד לא יכול להתעלם ולהגיד שהוא לא יודע

בועז טופורובסקי:      ביום שני הקרוב אני מכנס ישיבה של ועדת המשנה לבטיחות בדרכים, ואם אני אראה שאין כאן אנשים שלוקחים את העניינים לידיים אנחנו נתחיל לפנות לבתי משפט ולבקש עזרה וטיפול, ואנחנו גם נעשה ועדת חקירה בכנסת על כל אלה שבגללם – ואני אומר את זה בצורה הכי ברורה: בגללם – אנשים מתים

בועז טופורובסקי:  תודה

מיקי לוי: תכף נקבל את הנתונים מה-ממ"מ

מיקי לוי:  עד 2015 היו 32,000 בני אדם שנהרגו בתאונות דרכים

מיקי לוי:  נכון להיום מספר חללי כוחות הביטחון הוא 24,213, כולל כאלה שנפטרו בזמן השירות שלהם

מיקי לוי:  זה מראה שהנתונים של אלה שנהרגו בתאונות דרכים הוא הרבה יותר גבוה

בועז טופורובסקי: על פיגוע אחד כל המדינה על הרגליים, ובצדק

בועז טופורובסקי:  אבל תאונת דרכים? אולי זה איזו שורה בעיתון ביום למוחרת

מיקי לוי: חד-משמעית

אסנת אלגום מזרחי: אני אסנת אלגום מזרחי, מה-ממ"מ

אסנת אלגום מזרחי:  אני רוצה להוסיף משהו

אסנת אלגום מזרחי:  אני מלווה הרבה את הכנסת ואת חברי הכנסת בכל הנושא של בטיחות בדרכים

אסנת אלגום מזרחי:  עוד מעט אבדוק לגבי נתונים מקום המדינה, אבל אנחנו כן יודעים שבעשור האחרון יש לנו בממוצע כ-300 הרוגים בכל שנה

אסנת אלגום מזרחי:  אנחנו גם יודעים שיש תוכנית לאומית, כמו שהזכיר קודם חבר הכנסת טופורובסקי, של הרלב"ד שכבר כמה שנים נמצאת במגירה

אסנת אלגום מזרחי:  מדובר בתוכנית לאומית רב-שנתית למאבק בתאונות הדרכים

אסנת אלגום מזרחי:  היא הוגשה מספר פעמים למשרד התחבורה, ובשנים האחרונות היו בחירות וחלו חילופים של ממשלות, ולכן כל פעם התוכנית לא קודמה

אסנת אלגום מזרחי:  זה אולי הזמן גם לשאול את נציגי הרלב"ד מה הסטטוס של זה בממשלה הנוכחית

אסנת אלגום מזרחי:       לגבי כביש 40, הנתונים שאני התבקשתי לכתוב לגביהם בדוח נוגעים אך ורק ל-230 הקילומטרים הדרומיים של הכביש

אסנת אלגום מזרחי:  הכביש הוא כביש מאוד ארוך, יותר מ-300 ק"מ

אסנת אלגום מזרחי:  ב-230 הק"מ המדוברים אנחנו רואים בעשר השנים האחרות, בין 2012 ל-2022, 61 הרוגים מתוך 557 תאונות, ש-9% מתוכן זה תאונות קטלניות – 44 תאונות

אסנת אלגום מזרחי:  אנחנו רק יכולים לתאר לעצמנו מה המצב בכל הכביש

אסנת אלגום מזרחי:  אנחנו התמקדנו רק ב-230 הקילומטרים הדרומיים כי אנחנו רואים שיש שם הישנות סטטיסטית רבה יותר של תאונות, ויש לזה כמובן גם קשר הדוק לתשתיות

אסנת אלגום מזרחי:       דבר נוסף קטן בנושא תשתיות – לחברת נתיבי ישראל יש את האחריות ויש ועדה רב-משרדית שיושבת אחת לשנה, שמורכבת ממשרד התחבורה, נתיבי ישראל, המשטרה והרלב"ד, ועדת מוקדי סיכון בין-עירוניים, שהתפקיד שלה הוא למעשה לערוך מיפוי ובחינה מחודשת בכל שנה של מוקדי הסיכון הבין-עירוניים לפי כל מיני תבחינים של הישנות תאונות

אסנת אלגום מזרחי:  בתוכנית החומש האחרונה חלו בוועדה הזאת קיצוצים תקציביים מאוד מהותיים, מה שגרם להרבה פרויקטים, בייחוד בשנת 2020, להיות מוקפאים

אסנת אלגום מזרחי:  אנחנו יודעים ממשרד התחבורה שבמקומות ובמוקדי סיכון שבהם מטופלות התשתיות יש ירידה של בין 40% ל-50% בתאונות הדרכים

אסנת אלגום מזרחי:  כמובן שיש גם גורם אנושי ועוד גורמים

מיקי לוי: תודה רבה

שרה דורון: כבוד היושב-ראש, מילה אחת

שרה דורון:  סגירת שדה דב בתל אביב ופתיחת שדה התעופה רמון בתמנע גרמו לכך שמרבית התושבים היום מעדיפים לא לטוס אלא ליסוע דרך כביש 40

שרה דורון:  זה משהו שעוד לא מופיע בנתונים

שרה דורון:  זאת אומרת שמ-2023 אתם תראו עלייה דרמטית במספר הנוסעים וברמת התאונות

בועז טופורובסקי: אני רוצה להוסיף למה שנאמר כאן

בועז טופורובסקי:  תוכנית הפיתוח של הכבישים היא אומנם לפי תבחינים, אבל הנושא שם לא שקוף, ומתקבלות החלטות בלי להסביר את הסיבה לקבלת ההחלטות האלה

בועז טופורובסקי:  בנוסף, ההחלטות משתנות כל הזמן

בועז טופורובסקי:  איפה שאין שקיפות, איפה שדברים משתנים כל הזמן – שם יש את הדברים הבעייתיים

מיקי לוי: תודה רבה

מיקי לוי:  אור ירוק, בבקשה

יניב יעקב: אני מבקש להקרין סרטון

יניב יעקב:  עד שהוא יעלה, אני רוצה לברך על הדיון הזה ועל דוח המבקר, שהוא חלק מדוחות רבים שלצערנו אנחנו לא רואים יישום שלהם ושל ההמלצות שלהם

יניב יעקב:  בסופו של יום אנחנו מדברים על משהו שגובה למעלה מ-340 חיים של בני אדם מדי שנה

יניב יעקב:  כל יום בממוצע נהרג אדם

יניב יעקב:  היום, במהלך הזמן שאנחנו יושבים פה, קצת לפני או קצת אחרי, סטטיסטית מישהו ייהרג בתאונת דרכים

יניב יעקב:  וזה משהו שצריך לעצור אותו

יניב יעקב:       הדרך לעצור את זה – ואני בטוח שכל מי שיושב פה שותף לרצון הזה – היא דרך תוכנית לאומית רב-שנתית

יניב יעקב:  רק אם תהיה תוכנית שקופה וברורה אנחנו נוכל להביא את השינוי הזה

יניב יעקב:  נראה את הסרטון ואז אני אתייחס לדברים

יניב יעקב:       (מוקרן סרטון)

יניב יעקב:      שקופית הסיום של הסרטון אומרת את המשמעות: תשתיות בטיחות מצילות חיים

יניב יעקב:  בחלק גדול מהמקרים שראינו פה גדר הפרדה הייתה יכולה למנוע את התאונות הללו

יניב יעקב:  גדר הפרדה זה חלק מאותה תוכנית של טיפול במוקדי סיכון של נתיבי ישראל ומשרד התחבורה, שאנחנו רואים את התקציב שלה הולך ויורד

יניב יעקב:  בממוצע הוא היה 230 והיום מדובר על 180 מיליוני שקלים

יניב יעקב:  אנחנו רואים את הכרסום הזה בכל התקציבים של הטיפול בבטיחות בדרכים – גם בתקציב של נתיבי ישראל וגם בתקציב של הרלב"ד

יניב יעקב:       כל התפיסה צריכה להשתנות

יניב יעקב:  שרת התחבורה והבטיחות בדרכים – שדרך אגב, הציגה תוכנית לאומית – צריכה להגיד שזו התוכנית, אלו היעדים שלה, וצריך לאשר את זה בהחלטת ממשלה ולתקצב את זה, אחרת אנחנו נעשה פה עוד דיון ועוד דיון ובכל פעם נשמע את אותם דברים

יניב יעקב:  הגיע הזמן לעצור את זה ולהסתכל קדימה

יניב יעקב:  צריך להסתכל לא רק על עוד חודש או חודשיים, אלא על חמש ועשר שנים קדימה, כי מדינות בעולם שהצליחו להפחית את כמות ההרוגים, המדינות שרשמו ירידה של 50% הרוגים בעשור, עשו את זה באמצעות תוכנית לאומית רב-שנתית מתוקצבת

יניב יעקב:  זה מה שצריך לעשות עכשיו

יניב יעקב:       מילה על הטכוגרף

יניב יעקב:  מדובר באחד המחדלים החמורים בתחום של הבטיחות בדרכים

יניב יעקב:  אני לא יכול לתאר לעצמי כמה חיים אפשר היה להציל אם לפני כשני עשורים, כאשר הנושא עלה, זה היה מיושם

יניב יעקב:  גם היום, החקיקה שקיימת, אם היא תעבור, לא תיתן פתרון אמיתי - - -     

בועז טופורובסקי: יש גם תקנות בנושא הזה שתקועות ומשום מה לא מביאים אותן לאישור - - -     

מיקי לוי: אני אעשה משהו שאני לא עושה בדרך כלל, משהו שהוא לא נהוג

מיקי לוי:  אתם מוכנים להגיש בג"ץ יחד עם חבר הכנסת טופורובסקי נגד המדינה בנושא הטכוגרף?     

יניב יעקב: אנחנו כמובן ניקח את זה עלינו איפה שצריך

מיקי לוי: הינה, אני מבקש מכם להגיש בג"ץ כנגד המדינה

מיקי לוי:  המדינה עבריינית בעניין הזה מ-2008

מיקי לוי:  תאונות דרכים עם כלי רכב כבד הן תאונות עם נזקים אדירים בחיי אדם

מיקי לוי:  תגישו בג"ץ נגד המדינה, בג"ץ יעשה נו-נו-נו למדינה, ואז נראה אם המדינה ממשיכה לא לפעול בעניין הזה

מיקי לוי:  אם מ-2008 – 15 שנים – לא עשו דבר בעניין הזה, זה מטריף את הדעת

מיקי לוי:  תגישו בבקשה בג"ץ כנגד המדינה

יניב יעקב: בסדר גמור, אדוני, אנחנו נבחן את זה ונפעל בהתאם

יניב יעקב:  דרך אגב, לאורך השנים אנחנו רואים שזה ממשלה אחרי ממשלה

יניב יעקב:  זאת באמת הזנחה מתמשכת שמצדיקה את הפנייה הזאת

יניב יעקב:  זה אחד המחדלים החמורים

יניב יעקב:       אני אסיים בדבר המאוד פשוט: תוכנית לאומית רב-שנתית מתוקצבת

יניב יעקב:  ביום שזה יוצג ויועבר, כל מי שפה, כל השותפים, יוכלו להתחיל לעבוד

יניב יעקב:  תודה, אדוני

מיקי לוי: תודה רבה לך

מיקי לוי:  משרד התחבורה, בבקשה

יוסי שריד: אני יוסי שנלר, מנהל מחלקת הניידות

יוסי שריד:  אני יכול להגיד מה הפעולות שאנחנו עושים לגבי הניידות

יוסי שריד:  אנחנו מקדמים פיילוט של שקילה בתנועה לגבי רכב כבד

יוסי שריד:  אנחנו רוצים לעשות השתלת משקלים בכבישי הארץ

יוסי שריד:  אנחנו עושים פיילוט בכביש 6 בכיוון צפון ודרום, ואנחנו רוצים שבעתיד, אחרי שנעשה את הפיילוט, יינתנו דוחות אוטומטית לרכב כבד שנושא משקל יתר

יוסי שריד:       לגבי הניידות עצמן אני יכול להגיד שאנחנו עובדים בשיתוף פעולה עם רלב"ד ומשטרת ישראל

יוסי שריד:  אנחנו בוחנים את הכבישים האדומים ואת סוגי הרכב שבהם יש יותר תאונות דרכים ולפי זה אנחנו בונים תוכנית לבדיקות הרכבים

יוסי שריד:  זה לגבי הניידות

בועז טופורובסקי: שלא נסטה: יש את הנושא של מחדל התשתיות, שבו מדובר במיליארדים

בועז טופורובסקי:  אני מנסה להבין איך זה מתוכלל ואיך המדינה יודעת איפה יש בעיות ואיך כולם מסכימים על הנתונים ועל דרך הפעולה

בועז טופורובסקי:  כי אני לא רואה כאן אחידות בין המשטרה, למשרד התחבורה, לנתיבי ישראל ולרשות הלאומית לבטיחות בדרכים

מיקי לוי: בסיכום ננסה לתכלל את כלל הגופים, כי אני שומע פה שיד ימין לא יודעת מה יד שמאל עושה

מיקי לוי:  אנחנו גם נעשה בעוד ארבעה חודשים או חצי שנה דיון מעקב אחרי הנושא הזה

מיקי לוי:  תאמין לי שיהיו לך מספיק חומרים להגיש יחד עם אור ירוק בג"ץ נגד המדינה

אחמד טיבי: אדוני היושב-ראש, בישיבה הקודמת אצלך הזכרנו יחד עם ראשי הרשויות את הנושא של כביש ואדי ערה, 65

אחמד טיבי:  מדובר על כביש מסוכן, המשטרה מדווחת על תאונות דרכים, המספרים שם מדברים בעד עצמם, והכביש הזה, שהיה מתוכנן ומתוקצב – פתאום הוא לא שם

אחמד טיבי:  הוא לא שם בתקציב הנוכחי

אחמד טיבי:  כל ההחלטות הקודמות לגביו נזרקו לפח האשפה

אחמד טיבי:  מדובר בכביש מסוכן שמשרת את כולם

אחמד טיבי:  יכול להיות שהם אמרו שתקצבו אזורים אחרים, צמתים אחרים - - -     

מיקי לוי: אבל אין סדר עדיפויות, חבר הכנסת טיבי, במדינת ישראל?     

בועז טופורובסקי: היה, ושינו

בועז טופורובסקי:  ואדי ערה, שהוא כביש עם הרבה תאונות ואי אפשר לעבור שם את הכביש – הייתה לגביו תוכנית, שעכשיו בוטלה

בועז טופורובסקי:  אני מקווה שייתנו לנו תשובה למה זה קרה

בועז טופורובסקי:  זה אומר שלא יהיה את זה גם עוד עשור

בועז טופורובסקי:  גם עוד עשור ימשיכו התאונות האלה בוואדי ערה וזה ימשיך להיראות כמו שזה נראה היום

בועז טופורובסקי:  הורידו את זה מתוכנית החומש, אני לא יודע למה

בועז טופורובסקי:  אני אשמח לדעת

אחמד טיבי: אגב, זה נבדק היסטורית ונמצא שגם יהודים נהרגים בכביש הזה

רן קפלן: כבוד היושב-ראש, אנחנו נשמח להתייחס לזה

מיקי לוי: בהקשר למה שאמרנו על ההבדל בין מספר ההרוגים במערכות ישראל למספר ההרוגים בתאונות הדרכים – יש 8,420 יותר הרוגים בתאונות הדרכים

מיקי לוי:  24,213 במערכות ישראל, לעומת 32,633 בתאונות

מיקי לוי:  תראו את הטירוף

רן קפלן: אנחנו נשמח לדבר בשם נתיבי ישראל, משרד התחבורה

מיקי לוי: תכף אגיע אליכם

מיקי לוי:  אתם הכוכב האמיתי פה

אחמד טיבי: יש לכם סכום של 4

אחמד טיבי: 5 מיליארד שקל שסוכם בין שלושה שרים – אוצר, שיכון ותחבורה

אחמד טיבי:  זה סכום שאפשר לנהוג בו באופן חופשי לגבי פרויקטים שונים

אחמד טיבי:  מה אתם חושבים - - -     

אבי דרוט: חבר הכנסת טיבי, אתה מתכוון לדיור?     

אחמד טיבי: תחבורה זה לא דיור

אחמד טיבי:  תקרא את הסעיף

אבי דרוט: אני אבי דרוט, ממשרד התחבורה

אבי דרוט:  צריך לדעת את המידע במקום - - -     

מיקי לוי: תמסור לנו אותו, בשביל זה אנחנו פה

בועז טופורובסקי: אל תלמד אותנו איך אנחנו טועים

אבי דרוט: ה-4

אבי דרוט: 5 מיליארד שקלים הם סכום שסוכם על ידי משרד האוצר משרד התחבורה, משרד הבינוי והשיכון ורמ"י לפרויקטים שמיועדים לדיור

אבי דרוט:  פרויקטים שהם תומכי דיור

אבי דרוט:  אנחנו כרגע בונים את הרשימה - - -     

אחמד טיבי: אז בכפר סולם, פה בוועדה, באו שני ראשי יישובים, גם ראש המועצה האזורית

אחמד טיבי:  אתה היית בישיבה הזאת?     

אבי דרוט: כן

אחמד טיבי: אז אני אחזור על מה שאתה אמרת

אחמד טיבי:  אתה אמרת תומכי דיור

אחמד טיבי:  לסולם אין כביש גישה, ויש ארבע יחידות דיור שלא מקימים אותן בגלל שאין כביש גישה

אחמד טיבי:  אז זה בדיוק תוכנית לתמיכה בדיור

אבי דרוט: ברשות חבר הכנסת טיבי, סולם נבחן עשרות פעמים, הוא נמצא בתוך הרשימות, רק שהוא מתועדף נמוך

אבי דרוט:  מה לעשות שיש דברים שמתועדפים יותר גבוה?     

בועז טופורובסקי: לפי איזה קריטריונים? בוא נהיה שקופים, הרי מדובר בכסף ציבורי

בועז טופורובסקי:  בוא תלמד אותנו מה הקריטריונים לחלוקה

אבי דרוט: יש רשימה של מיעוטים, רשימה מאוד מסודרת - - -     

בועז טופורובסקי: מה הקשר למיעוטים? שאלתי מה הקריטריונים לחלוקה של ה-4

בועז טופורובסקי: 5 מיליארד האלה? אני קלטתי את ההתנשאות שלך בוועדת החוץ והביטחון כשאתה באת והסברת איך מחולק הכסף לפי קילומטר ותאונה וכו'

בועז טופורובסקי:  אז מהסיבה הזאת, כי אין שמונה תאונות בק"מ בממוצע בכביש 40, אז הם אף לא יקבלו כסף

בועז טופורובסקי:  עזוב, קריטריונים אני יכול להמציא ביחד איתך

בועז טופורובסקי:  אם אתה רוצה להתנשא לגבי הקריטריונים אז בוא תתנשא כבר עם כל המידע

בועז טופורובסקי:  תן לנו את כל המידע: איך ה-4

בועז טופורובסקי: 5 האלה מחולקים? מה הקריטריונים? מה הדירוג? איך אתם נותנים את הציון ואיך אתם מתעדפים בין ציונים דומים? אני אשמח לפירוט

בועז טופורובסקי:  אתה יודע מה, בגלל שזה מסובך ומורכב ולא על רגל אחת, תשלח את זה בכתב לכל חברי הוועדה

מיקי לוי: בבקשה לשלוח את הקריטריונים לוועדת הביקורת

בועז טופורובסקי: וגם, איך אתה מסביר למה כביש במרכז שבקילומטר יש בו לפחות שמונה תאונות בשלוש השנים האחרונות כן יקבל מיליארד שקל, אבל כביש 40 או כביש 65 או כביש 90 – שם אולי יקבלו מקטעים ספציפיים פה ושם, אם מתאפשר

בועז טופורובסקי:  אני אשמח שתחכים אותנו תסביר לנו למה אנחנו לא מבינים כלום ולמה אנחנו זורקים סיסמאות

בועז טופורובסקי:  כי אנחנו עם הסיסמאות האלה נראה של מי האחריות ולמה אנשים מתים ואיפה משתנות החלטות – ומשתנות החלטות – ומה הסיבה שהן משתנות, ואיך אנשים שותקים ונותנים לחיים להיאבד בגלל סיבות שהן בטוח מוצדקות רק שאף אחד כאן לא מבין כלום

בועז טופורובסקי:  כי אני שואל שאלות, וכשלא נוח פשוט לא נותנים לי תשובות

מיקי לוי: חבר הכנסת טופורובסקי, ברשותך, לא קבענו מספיק זמן לזה

מיקי לוי:  אני אעשה דיון נוסף

מיקי לוי:  אבי, בבקשה תשלחו את מה שבועז ביקש למזכירות הוועדה, ואנחנו נעביר לכם את זה לדיון הבא

מיקי לוי:  נעשה את זה בצורה הרבה יותר עמוקה

מיקי לוי:  ועד ראשי הרשויות הערביות, בבקשה

מיקי לוי:  ממש בקצרה

אמיר בשאראת: כחלקנו בתקציבים נוכל לא לדבר בכלל, כי אנחנו מקבלים ממש מעט מהתקציבים

מיקי לוי: חס וחלילה

אמיר בשאראת: אבל זו האמת

אמיר בשאראת:  יש הרוגים בחברה הערבית פי 1

אמיר בשאראת: 5 מחלקנו בחברה

אמיר בשאראת:  שליש מהנהרגים בתאונות הדרכים הם ערבים, ורק 3

אמיר בשאראת: 5% מהתוכנית של נתיבי ישראל הולכת לחברה הערבית

אמיר בשאראת:  זה אבסורד

אמיר בשאראת:  דווקא האוכלוסייה שמתה ונפגעת הכי הרבה בכבישים מקבלת הכי מעט כסף

אמיר בשאראת:  ולמה אנחנו נפגעים הכי הרבה בכבישים? בגלל מצב התשתיות

אמיר בשאראת:  רק 3

אמיר בשאראת: 5% מתוך 14 מיליארד שקל של תוכנית החומש של נתיבי ישראל הולכים לחברה הערבית – 477 מיליון שקל, לשלושה פרויקטים

אמיר בשאראת:       כביש 65 היה חלק מהחלטת ממשלה 550

אמיר בשאראת:  לקחו אותו לחדרה ולצומת גולני

אמיר בשאראת:  פתאום החליטו שזה לא רק לחוצה ואדי ערה אלא זה לכל כביש 65

אמיר בשאראת:  גם יכלו להחליט שזה מגיע עד תל אביב ולתקצב את תל אביב באותה מידה

אמיר בשאראת:  הם אמרו, אנחנו מתעדפים לפי מה שאנחנו רוצים לתעדף

אמיר בשאראת:  אז מתעדפים את נחל חדרה ואת גולני במקום את ואדי ערה, כפר קרע, ערערה ואום אל-פאחם, ששם יש הכי הרבה הרוגים ושם מצב התשתיות הוא הכי גרוע

אמיר בשאראת:  אבל מחליטים לתקצב לפי מה שהם רוצים

אמיר בשאראת:  ג'סר א-זרקה הייתה צריכה לקבל הסטת כביש 2 כדי להתרחב, אחרת האפשרות היחידה להתרחב היא בים

אמיר בשאראת:  אבל גם אותה לא מתקצבים

אמיר בשאראת:  פתאום ביטלו את הפרויקט

אמיר בשאראת:  למה? כי לתושבים היהודים מפריע שלוקחים להם קצת אדמות, אז לא מסיטים את הכביש אלא משאירים אותו באותו מקום

אמיר בשאראת:       אנחנו גם מבקשים לדעת איזה קריטריונים - - -     

בועז טופורובסקי: מימשו שם תוכנית בינוי למשתכן או משהו כזה

אמיר בשאראת: בעיקר יהודים קנו בג'סר א-זרקה, והיא תהפוך להיות ג'סר א-זרקה עילית על הים

אמיר בשאראת:  זה מה שקרה

אמיר בשאראת:  והתשובות שאנחנו מקבלים ממשרד התחבורה זה: יש לכם מיליארד שקל לשנתיים מנתיבי איילון

אמיר בשאראת:  זה מה שהקצו לערבים

אמיר בשאראת:  מתוך כל תקציב המדינה וכל תקציב משרד התחבורה הקצו למיעוטים מיליארד שקל

אמיר בשאראת:  שוכחים להגיד שזה רבע ממה שהיו אמורים לתקצב, כי בתוכנית האסטרטגית של נתיבי איילון יש 20 מיליארד שקל לעשר שנים, משמע שני מיליארד שקל לשנה

אמיר בשאראת:  במקום זה תקצבו 500 מיליון, שזה רבע ממה שהיינו אמורים לקבל

אמיר בשאראת:  ובכלל, נתיבי איילון זה בתוך הרשויות, בתוך היישובים, ולא בין יישובים, ככה שזה לא קשור לנתיבי ישראל

אמיר בשאראת:  אבל פתאום, במסגרת החלטת ממשלה, קיצצו 75% מכל מה שהיה מגיע לחברה הערבית בנתיבי איילון, הורידו אותנו ל-3

אמיר בשאראת: 5% בלבד מתוכנית החומש של נתיבי ישראל, ביטלו את כביש 65, הסיטו את כביש 2 – כאילו הערבים כבר לא אזרחים במדינה

אמיר בשאראת:  רבע מהתקציבים הלכו להתנחלויות מעבר לקו הירוק - - -     

מיקי לוי: תנסה לא - - -     

אמיר בשאראת: אני שואל שאלה

אמיר בשאראת:  האם זה צודק שרבע מהתקציב ילך מעבר לקו הירוק - -     

מיקי לוי: לתפיסת עולמי התשובה היא לא

אמיר בשאראת: - - בזמן שבתוך הקו הירוק הערבים אזרחי המדינה מדממים יום-יום בגלל מרחבים ציבוריים לא בטוחים ולא שוויוניים ולכם לא אכפת? אומרים לנו, יש לכם מיליארד, תשחקו איתו

מיקי לוי: תודה רבה לך, הדברים שאמרת – קשה לי להעלות אותם עוד הפעם על דל שפתיי

מיקי לוי:  החברה הערבית זה פריפריה? יהודה ושומרון זה מרכז העולם? כביש 40 זה פריפריה? זה סדר העדיפויות של ממשלות ישראל

מיקי לוי:  בושה וחרפה

מיקי לוי:       חברת נתיבי ישראל, תנסה להאיר לנו את העתיד

רן קפלן: אני אאיר

רן קפלן:  אני רן, מחטיבת כספים של נתיבי ישראל, ונמצא פה רוברט מחטיבת הפיתוח

רן קפלן:  חברת נתיבי ישראל מתעסקת בתשתיות של רוב המדינה

רן קפלן:  אנחנו נותנים מענה שלם ומקיף להמון תחומים, ואם תרצו אני אתייחס אחרי זה לכביש 40 ולכביש 65, יש לנו תשובות להכול

רן קפלן:       חברת נתיבי ישראל עושה תוכנית בהתאם לתוכנית אסטרטגית של משרד התחבורה והאוצר

רן קפלן:  במסגרת פרויקטי הפיתוח הגדולים בוצעו פרויקטים מצילי חיים שהצילו המוני אנשים, החל מכביש 31 בדרום, דרך כביש 79 בצפון ועוד ועוד

רן קפלן:  גם בתוכנית החומש הקרובה יש המון פרויקטים מצילי חיים – בכביש 60, בכביש 55, בכביש 264, בכביש 232, בכביש 293 - - -     

בועז טופורובסקי: תוכנית החומש הקרובה אושרה?     

רן קפלן: תוכנית החומש הקרובה אושרה

רן קפלן:  אני מדבר רק על פרויקטים בטיחותיים גרידא, לא פרויקטים של גודש - - -     

בועז טופורובסקי: זה אושר בשבוע האחרון? כי בוועדת החוץ והביטחון - - -     

רן קפלן: זה אושר עם תקציב המדינה

בועז טופורובסקי: רגע

בועז טופורובסקי:  בוועדת החוץ והביטחון אמרו לנו - - -     

מיקי לוי: בתור הכנסת, שממונה על פעולות הממשלה – ככה זה מוגדר בחוק, שהכנסת ממונה על פעולות הממשלה – אני מבקש לקבל למזכירות הוועדה את כל התוכנית, כולל כל מה שאושר וסדר העדיפויות

מיקי לוי:  אני מבטיח להעביר את זה לחברי הכנסת

רן קפלן: כבוד היושב-ראש, אני אעשה פה סדר מהר - - -     

מיקי לוי: אני נותן לך להמשיך, פשוט קשה לנו לעקוב אחריך

מיקי לוי:  לכן אני רוצה לקבל את זה כתוב

מיקי לוי:  הנושא כל כך כבד שאני לא מתכוון לבוא בעוד חצי שנה

רן קפלן: אתה צודק

רן קפלן:  חלק מהחומרים העברנו אתמול - - -     

בועז טופורובסקי: מתי אושרה תוכנית החומש? כי אז שיקרו כאן לוועדה - - -     

מיקי לוי: רגע, בועז

מיקי לוי:  אני מבקש את התוכנית, ואני אעביר לכם, כולל הקריטריונים

מיקי לוי:  ואנחנו נעקוב אחרי הנושא הזה ונקיים כאן ישיבות מעקב

מיקי לוי:  כי אי אפשר להמשיך ככה

מיקי לוי:  ואני לא מאלה שעושים וי ונותנים לדוח של מבקר המדינה להעלות אבק על המדף

רן קפלן: הקריטריונים נמצאים פה הכי שקוף שיש

רן קפלן:  אם אתם רוצים, הנוסחה נמצאת בעוד שני שקפים, אני יכול להראות לכם אותה בדיוק

רן קפלן:  אני רק מסביר שהתוכנית האסטרטגית שרואים כאן היא תוכנית אסטרטגית של משרד האוצר והתחבורה

רן קפלן:  הנוסחה היא מורכבת ויש בה המון פרמטרים של כלכלה, חברה, בטיחות, גודש, מניעת תאונות וכן הלאה, ובהתאם יוצאים פרויקטים לפי סדר העדיפויות

רן קפלן:  הכול קיים

רן קפלן:  כמו שאמר היושב-ראש, אנחנו נעביר רשימה מסודרת, כי באמת קשה להבין את זה

רן קפלן:       החלק הימני למעלה בשקף זה מוקדי הסיכון

רן קפלן:  הנוסחה של זה נמצאת במצגת

רן קפלן:  שאני אראה לכם אותה?     

מיקי לוי: בזריזות

מיקי לוי:  אתה המוקד המרכזי פה היום - - -     

רן קפלן: אז אני אראה לכם את זה באופן שקוף ופעיל

בועז טופורובסקי: המשטרה מכירה את התוכנית הזאת?     

רוברט דרייצר: בהחלט

רן קפלן: המשטרה איתנו בוועדה הבין-משרדית

בועז טופורובסקי: אתה אומר בהחלט, אבל בפעם הקודמת, בוועדת החוץ והביטחון, נאמר על ידי ראש אגף התנועה עצמו שיש לו רשימה אחרת מהרשימה שיש לנתיבי ישראל, והוא גם אמר שיש להם קריטריונים שונים, ואין כזה שיתוף פעולה

בועז טופורובסקי:  אז עכשיו פתאום הכול אידיאלי?     

מיקי לוי: רגע, חבר הכנסת, אנחנו מנסים לפתור

מיקי לוי:  חבר הכנסת טופורובסקי, אנחנו נקבל חומר כתוב ואני אעביר את זה לכולם, כולל לראשי הרשויות ולכל מי שאנחנו יכולים, כדי לעקוב אחרי התוכנית של הממשלה/משרד התחבורה

מיקי לוי:  אנחנו גם נקיים פה דיוני מעקב

רן קפלן: הקריטריונים מוגדרים על ידי ועדה בין-משרדית בראשות משרד התחבורה, הרלב"ד, משטרת ישראל, ששותף איתנו אנטולי, וחברת נתיבי ישראל

רן קפלן:  בנוסף, אנחנו גם בקשר הדוק עם המועצות והרשויות

רן קפלן:  ברמת הנגב אני יכול להתייחס לצומת משאבים, צומת רמת הנגב, צומת טללים, כביש תאורה 222

רן קפלן:  אנחנו בקשר איתם

רן קפלן:       כל הפרויקטים נכנסים למעין מאגר גדול לפי הקריטריונים שהוצגו שני שקפים קודם, ואז אנחנו פשוט עושים תיעדוף לפי נוסחה: כמה עולה הפרויקט, כמה תאונות היו בו במקטע – למשל, בצומת רמת הנגב היו שש תאונות בשלוש השנים האחרונות – ומהו מקדם מניעת התאונה, שחבר הכנסת טופורובסקי מכיר מצוין

רן קפלן:  למשל, מפרדה קשיחה מורידה 60% מהתאונות, כיכר 30%, רמזור 29% וכן הלאה וכן הלאה

רן קפלן:  מערבבים את הכול בסל אל מול כמות התקציב הקיימת, ויוצאת הרשימה שנמצאת פה בשקף

רן קפלן:  ביקשו ממני לא לחשוף אותה, אבל היא נמצאת פה אחד לאחד על המפה

מיקי לוי: רגע, רן, הוועדה מבקשת את הרשימה

מיקי לוי:  אנחנו לא נשב ונחשב לפי הנוסחה שנתת פה

רן קפלן: הכול מופיע פה במצגת, קחו את זה

מיקי לוי: במצגת מופיעה רשימה על פי סדר עדיפויות?     

רן קפלן: אני רק אומר בכוכבית שהיא טרם אושרה על ידי משרד האוצר והתחבורה

רן קפלן:  התקציב הזה התקבל בוועדת חריגים שהתקיימה לאחרונה, אבל זה טרם אושר באגף התקציבים באוצר - - -     

מיקי לוי: מתי זה אמור להיות מאושר? אני רוצה להביא הנה את ראש אגף תקציבים שייתן לי תשובות

רן קפלן: בשבועיים-שלושה הקרובים לדעתי

רן קפלן:  אני לא רוצה לדבר בשמם, הם אלה שמאשרים, אבל ברגע שהם מאשרים - - -     

מיקי לוי: רק שנייה, רן

מיקי לוי:  מזכירות הוועדה תהיה איתך בקשר טלפוני

מיקי לוי:  ברגע שאתה תגיד שזה עבר את משרד האוצר – או לחלופין, ברגע שתגיד שזה לא עבר ויש לך צרות עם ראש אגף התקציבים – נביא את ראש אגף התקציבים עם הרפרנט שמטפל בזה - - -     

רן קפלן: אין לנו שום צרות, יש שיתוף פעולה הדוק, פשוט זה אושר בוועדת החריגים שבוע שעבר ועוד לא הספקנו לאשר את הרשימה

רן קפלן:  בגלל זה אני אומר שהיא פה אבל בכוכבית

מיקי לוי: אז מזכירות הוועדה תהיה איתך בקשר, וברגע שזה יאושר ויש כסף, ואחרי שאתה תקבע את סדר העדיפויות המקצועי על פי הנוסחה – אני לא מתווכח עם בעלי מקצוע – אנחנו רוצים את הרשימה הזו אצלנו, כדי שנוכל לתת את זה לחברי הכנסת שמעוניינים

מיקי לוי:  זאת לא רשימה סודית, נכון?     

רן קפלן: ממש לא

מיקי לוי: אנחנו ניתן את זה לראשי הרשויות ולשלטון המקומי

מיקי לוי:  ככל שאנחנו נרחיב את בעלי העניין, ככה נוכל יותר לעקוב אחרי הביצוע

מיקי לוי:  אני לבד, או חברי הכנסת טופורובסקי או טיבי לבד, לא יכולים לעקוב אחרי זה, יש לנו מיליון דברים על הראש

רן קפלן: אני רוצה להראות עוד שקף אחד

מיקי לוי: רק נסכם שאתה מעביר לנו את זה תוך שבועיים

מיקי לוי:  נכון, רן?     

רן קפלן: כן

רן קפלן:  בכפוף לאישור - - -     

בועז טופורובסקי: רן, מה ההבדל בין הרצוי למצוי?     

רן קפלן: כל הפרויקטים שרואים בשקף הזה בוצעו ב-2021, 2022

רן קפלן:  חברת נתיבי ישראל קיבלה 230 מיליון שקל, וכל הפרויקטים יצאו לביצוע, ורשום לכם פה מתי הם הסתיימו או מתי הם צפויים להסתיים

רן קפלן:  כל ה-225 מיליון – ה-100 מיליון וה-125 מיליון שהתקבלו - - -     

בועז טופורובסקי: בשנה

רן קפלן: נכון

רן קפלן:  הייתה שנה שהממשלות נתנו פחות, ועכשיו אנחנו עם הסכם טוב יותר ועם תקציב גבוה יותר, ובכל הפרויקטים יש 100% ניצול

רן קפלן:  אם יש רק נתון אחד שבאמת צריך להסתכל עליו, זה הנתון שמראה שבכל הפרויקטים האלה היו 209 תאונות בשלוש השנים הקודמות, ובזכות הידע שלנו והניסיון התאורטי שלנו אתם תראו 40% פחות מהתאונות האלה

בועז טופורובסקי: רן, זאת אומרת שזה מציל חיים

בועז טופורובסקי:  מה הפער בין המצוי לרצוי? כמה תקציב אתם צריכים וכמה אתם מקבלים?     

רן קפלן: אני יכול להגיד בשם נתיבי ישראל שהפער הצטמצם

רן קפלן:  הסיכום התקציבי החדש הוא טוב יותר

רן קפלן:  אני לא אגע בתחזוקה, שבה נגע מבקר המדינה - - -     

בועז טופורובסקי: כמה הסיכום התקציבי החדש?      

רן קפלן: הסיכום התקציבי החדש הוא 180 מיליון שקל למוקדי סיכון, ועוד 80 מיליון שקל לכשלים ברשת, ועוד 95 מיליון לפרויקטים במיעוטים - - -     

בועז טופורובסקי: כל שנה, לחמש שנים?     

רן קפלן: כן, כל שנה כפול חמש

רן קפלן:  אני אומר שחסר, אבל לא חסר באופן דרמטי

רן קפלן:  הרי חסר בכל מקום, אנחנו מכירים את זה, אבל אנחנו לא רוצים לצעוק איפה שלא צריך לצעוק

בועז טופורובסקי: תוכניות החומש – אנחנו יודעים איך זה

בועז טופורובסקי:  היה 230 מיליון לחמש שנים בפעם הקודמת ואז זה פתאום ירד - - -     

רן קפלן: לגבי כביש 65, שני מוקדי סיכון נמצאים פה ברשימה – צומת מועאוויה וצומת עין חלד – וגם צומת מוצמוץ בכוונת וצומת אבו נופל בכוונת

רן קפלן:  כולם יוצאים לביצוע

רן קפלן:  בכפוף כמובן לאישור

רן קפלן:  שניים כבר בוצעו, ואם אתם תיסעו בעין חלד ובמועאוויה אתם כבר תראו את הצומת קיים

רן קפלן:  ואותו דבר כביש 40

רן קפלן:       שוב, אין תקציבים להכול, זה ברור וידוע

רן קפלן:  אבל הכול מתועדף בהתאם לנוסחאות – גם התוכניות האסטרטגיות, גם תוכניות מוקדי הסיכון, גם תוכניות חוצי היישובים

רן קפלן:  אני רק אגיד שלכל אחד הנוסחה שלו, כי במקום אחד אנחנו רוצים בטיחות על חשבון גודש, ובמקום אחד אנחנו רוצים יותר תנועה, במקום אחר יותר תחבורה ציבורית – אבל כל סל מתועדף אובייקטיבית לחלוטין

מיקי לוי: תודה רבה

מיקי לוי:  יש איזשהו אור בקצה המנהרה

מיקי לוי:  אני מאוד מודה לך ומבקש ממך להעביר אלינו את הרשימה

מיקי לוי:  אני אעביר אותה לחברי הכנסת ולשלטון המקומי

מיקי לוי:  כל מי מראשי הרשויות שירצו יוכלו לקבל את זה ישירות ממזכירות הוועדה

מיקי לוי:       רן, אנחנו נקיים דיון בעוד ארבעה חודשים, אני לא מתכוון לרדת מזה - - -     

רן קפלן: אני רק אגיד שהמנכ"ל רצה להגיע לפה אבל הוא לא יכול

רן קפלן:  אבל חברת נתיבי ישראל, כל פרויקט שמגיע אליה – הרבה בזכות משרד התחבורה ומשרד האוצר – יוצא לביצוע בזמן, ויש 100% ניצול תקציב

מיקי לוי: שמעת, חבר הכנסת טופורובסקי?     

בועז טופורובסקי: שמעתי, אבל אני שומע את זה כבר - - -     

מיקי לוי: לא, אנחנו נעשה על זה מעקב

מיקי לוי:  יש מסגרת, יש תוכנית, יש תקציב, ואנחנו נעקוב אחרי זה

בועז טופורובסקי: תמיד יש מסגרת ויש תקציב, אבל אם הוא מקבל תקציב רק ל-20% מהבעיות אז אנחנו עדיין בבעיה - - -     

מיקי לוי: זה התפקיד שלנו

מיקי לוי:  לעשות צרות בוועדת הכספים

בועז טופורובסקי: נכון

מיקי לוי: חבר הכנסת אלהואשלה, בבקשה

וליד אל-הואשלה: תודה, אדוני היושב-ראש

וליד אל-הואשלה:  אני רוצה להתייחס לנושא של התשתיות בדרום

וליד אל-הואשלה:  אני בא מהדרום

וליד אל-הואשלה:  דובר הרבה על כביש 40

וליד אל-הואשלה:  בכל חורף יש לנו הצפות בכביש 40, בין מצפה רמון לכביש 90, ולצערי הרב כל פעם יש לנו אבדות בנפש

וליד אל-הואשלה:  צריך לשים דגש על הכביש הזה ולפתור את הסוגיה הזאת פעם אחת ולתמיד

וליד אל-הואשלה:       לגבי כביש 80, אני פניתי למשרד התחבורה ונתיבי ישראל כמה פעמים

וליד אל-הואשלה:  כביש 80 מחבר בין דימונה לערד ובין ערערה לכסיפה

וליד אל-הואשלה:  זה כביש לא מואר בכלל ויש בו הרבה תאונות

וליד אל-הואשלה:  כל פעם אני מקבל ממשרד התחבורה תשובה שאומרת שהוא לא עומד בסטנדרטים

וליד אל-הואשלה:  אני לא יודע איך הם בודקים את הסטנדרטים ומה הקריטריונים להצבת עמודי תאורה בכביש הזה

וליד אל-הואשלה:       לכביש 31 התייחסת

וליד אל-הואשלה:  סיימתם את העבודה בכביש 31

וליד אל-הואשלה:  בדיון שנערך פה לפני שבועיים התייחסתי לכביש 31, ואני לא חושב שזה קשור למה שמתנהל בדיון הזה

וליד אל-הואשלה:  בכביש 31 - - -     

מיקי לוי: אנחנו לא מצליחים לעקוב אחריך

מיקי לוי:  אני רוצה להציע לך משהו

מיקי לוי:  ממילא נעשה כאן ישיבות מעקב

מיקי לוי:  רן, עם מי אתה מציע שהוא ישב?     

רן קפלן: משרד התחבורה

מיקי לוי: עם מי במשרד התחבורה?     

רן קפלן: במשרד התחבורה יש נציג הוועדה הבין-משרדית למוקדי סיכון

רן קפלן:  לגבי כביש 80 יש לי תשובות, אבל חבל על הזמן - - -     

מיקי לוי: תן לי שם, אני רוצה לקשר אותו

רן קפלן: ראיק הוא נציג הוועדה הבין-משרדית והוא היושב-ראש - - -     

רוברט דרייצר: יש בכביש 80 שלושה מוקדי סיכון שבימים אלו, במסגרת התקציב שהראה הנציג, אנחנו יוזמים בהם טיפול

רוברט דרייצר:  שלושת מוקדי הסיכון האלה בכביש 80 יטופלו

רוברט דרייצר:  אחד מהם זה בכניסה לכסיפה

בועז טופורובסקי: בחומש הקרוב?     

רוברט דרייצר: בשנה הקרובה

בועז טופורובסקי: בשנה הקרובה?      

וליד אל-הואשלה: מהכניסה של כסיפה מזרח עד צומת ערערה

רוברט דרייצר: יש לנו שלושה מוקדים בכביש 80 ברשימה של מוקדי הסיכון, ואנחנו נתכנן אותם במהלך 2023, ובעזרת השם נבצע אותם במהלך 2024

וליד אל-הואשלה: מה זאת אומרת מוקדים? זה לא כל הכביש?     

רוברט דרייצר: לא, לא כל הכביש

רוברט דרייצר:  מדובר במוקדים נקודתיים שבהם אירעו תאונות דרכים, לרבות קטלניות

רוברט דרייצר:  המוקדים האלה אושרו בוועדה בין-משרדית, עם נציג של משטרה, נציג משרד התחבורה ונציג של נתיבי ישראל

מיקי לוי: תודה רבה

מיקי לוי:  חבר הכנסת אלהואשלה, אני מנסה לחבר אותך שתשב אחד על אחד

מיקי לוי:  שהעוזרים שלך יצלצלו לנציג במשרד התחבורה ששמו הוא?     

רוברט דרייצר: ראיק סאלם

מיקי לוי: אז תהיה בקשר ישיר איתו, חבר הכנסת אלהואשלה

וליד אל-הואשלה: מאה אחוז

מיקי לוי: אני מבקש התייחסות של הרלב"ד לליקויים שעלו בדוח מבקר המדינה

ארז קיטה: אני ד"ר ארז קיטה, מנכל הרלב"ד

ארז קיטה:  הייתי חמש שנים מנכ"ל עמותת או ירוק, אני 15 שנים במקצוע, וגם הדוקטורט שלי עוסק בתחום

ארז קיטה:       אני אפתח בכמה משפטים כלליים, ואז נצלול לגופו של הדוח

ארז קיטה:  ראשית, מעבר לסלים שנת"י הציגו בבין-עירוני, אנחנו גם עושים פעילות אכיפה בבין-עירוני

ארז קיטה:  צריך להבין שהרבה מההרוגים נהרגים בכבישים בטוחים, וכדי למנוע את הקטל בדרכים צריך גם אכיפה מוגברת

ארז קיטה:      אני אתייחס לכביש 90

ארז קיטה:  כביש 90 עובר מהפכה של עוד 20 ק"מ דו-נתיבי, דו-מסלולי, ועד כביש הערבה הוא הולך להיות כביש ריצ'רץ'

ארז קיטה:  הפעולות מבוצעות בשטח בימים אלה ואמורות להסתיים ברבעון הראשון של 2024

ארז קיטה:  מעבר לזה אנחנו נשים שם לראשונה מצלמות מהירות ממוצעת

ארז קיטה:  יש שם מצלמות אנליטיקה להפרדת קו לבן - - -     

מיקי לוי: מתי הן יופעלו עם דוחות? כי לפי מה שקראתי זה כרגע בפיילוט ולא יינתנו דוחות

ארז קיטה: לפי מינהלת האכיפה הדיגיטלית של המשטרה זה יקרה ברבעון הראשון של שנת 2024

ארז קיטה:  אנחנו גם עושים שם מצלמות אנליטיקה אור אדום בשני צמתים

ארז קיטה:  אז במובן הזה כביש 90 עד צומת הערבה - - -     

מיקי לוי: המצלמות הותקנו כבר?     

ארז קיטה: בשני מקטעים הן כבר הותקנו

בועז טופורובסקי: אז למה עוד חצי שנה?     

ארז קיטה: כי צריך לתקף אותן - - -     

מיקי לוי: זה צריך לעמוד בבית משפט

מיקי לוי:  אם הן ייכשלו כמו שהיה עם מצלמות הדרך, זה לא יהיה טוב

ארז קיטה: זאת החלטת ממשלה משנת 2017 ואנחנו מימשנו אותה מתקציבי הרלב"ד השנה

ארז קיטה:  יש לנו שיתוף פעולה עם המשטרה, אגף התנועה ומינהלת האכיפה הדיגיטלית

ארז קיטה:       בערך 50% מההרוגים נהרגים בערים, ולראשונה משרד התחבורה והרלב"ד מקדמים את הנושא של מיתוני תנועה בערים

ארז קיטה:  אנחנו יודעים שברגע שממתנים את התנועה ל-30 קמ"ש הסיכוי של הולך רגל להיהרג מהתנגשות עם רכב יורד כמעט לאפס

ארז קיטה:  הוקצה סל של 60 מיליוני שקלים למיתוני תנועה בערים, ואנחנו נתחיל להפעיל אותו השנה

ארז קיטה:  רלב"ד קובעת את הקריטריונים לדבר הזה

ארז קיטה:  מעבר לזה, אומנם בסיס התקציב של הרלב"ד הוא 70 מיליון שקלים, אבל בממשלה הקודמת קיבלנו תוספת של 80 מיליון שקלים לאשכולות יישובים

ארז קיטה:  אשכולות יישובים זה פריפריה חברתית וגאוגרפית, ובמסגרת האשכולות האלה - - -     

מיקי לוי: כל ה-80 מיליון שקל שקיבלתם מהממשלה הקודמת נוצלו?     

ארז קיטה: הם מנוצלים

ארז קיטה:  קיבלנו אותם בדצמבר, ועכשיו אנחנו בביצוע

ארז קיטה:  באשכול אנחנו עושים מיני תוכנית לאומית: אנחנו מטפלים בתשתיות בין-עירוניות ועירוניות, מתגברים אכיפה וכמובן עושים תשתיות של מיתוני תנועה

ארז קיטה:  הממשלה הנוכחית אישרה לנו עוד 120 מיליון שקל לתוכנית האשכולות השנה, ועוד 120 לשנה הבאה, ובסך הכול 240 מיליון שקלים מעבר לסלים שהוקצו

ארז קיטה:       הרלב"ד, יחד עם מינהלת אכיפה דיגיטלית, כבר איתרה 50 מקומות, ונעשה השנה לראשונה, בתקציב של חמישה מיליון שקלים, 50 מצלמות אמז"ק – אי-מתן זכות קדימה להולכי רגל

ארז קיטה:  זאת הסיבה העיקרית שבגינה נהרגים הולכי רגל במעבר חציה

ארז קיטה:  זאת אומרת, אנחנו מקדמים את הטכנולוגיות

ארז קיטה:  חבר הכנסת טופורובסקי דוחף אותנו כל הזמן לכיוון של טכנולוגיות, ואנחנו באמת שם

ארז קיטה:  מנקודת ראותי הרלב"ד נמצאת היום במקום אחר לחלוטין, וחבר הכנסת טופורובסקי מלווה אותנו - - -     

בועז טופורובסקי: ארז, אתה יודע שאני מעריך את ההנהלה החדשה ואת מה שאתם עושים, אבל השאלה היא אם אתה מרגיש, כמי שאחראי על כל הנושא של בטיחות בדרכים, שאתה באמת מרכז את הכול וכולם נותנים לך את הדיווחים וכולם שותפים

מיקי לוי: חבר הכנסת טופורובסקי, יש עוד 17 דקות לסיום ואני מנסה לתת זכות דיבור לאנשים שעוד לא דיברו

מיקי לוי:  אל תדאג, אני לא אתן לזה לרדת משולחן העבודה שלי

מיקי לוי:  ארז, תמשיך בבקשה בקיצור

ארז קיטה: אז לגבי רמת התקציבים עדכנתי

ארז קיטה:  לגבי הנושא של מועצת הרשות – במועצת הרשות יש תשעה נציגים, כאשר הקוורום דורש מינימום שמונה

ארז קיטה:  המועצה מתכנסת מדי חודש, כדין

ארז קיטה:  מעבר לזה יש ועדת כספים, ועדת ביקורת, ועדת תמיכות, ועדת מחקר

ארז קיטה:  אחרי כמה שנים שלא היה מדען ראשי, גייסנו מדען ראשי לפני חצי שנה, פרופ' הלל בר גרא, שם דבר ברמה בין-לאומית בתחום

ארז קיטה:  אתם מוזמנים להזמין אותו לפה שייתן את משנתו

ארז קיטה:  בהחלט איש מרשים

ארז קיטה:       לגבי חינוך תעבורתי, הייתה עלייה משנת 2018 עד 2022 ב-50% מבחינת השעות שניתנו

ארז קיטה:  לא היה קיטון, היה גידול

ארז קיטה:  מעבר לזה, היום עושים את התאוריה בבתי הספר התיכוניים, בשיתוף עם אגף הרישוי

ארז קיטה:  הרשות הלאומית ערה לעלייה בנושא של נהגים צעירים ומשקיע בחינוך התעבורתי

ארז קיטה:  מדי שנה נהרגים כ-40 נהגים צעירים בישראל

ארז קיטה:  הרלב"ד ערה לכך שחוק הליווי לא ממומש בפועל

ארז קיטה:  הוא חוק, אבל בעצם הורים חותמים אוטומטית

ארז קיטה:  אנחנו רואים את זה בסקרים שאנחנו עושים

ארז קיטה:  לכן הרלב"ד הולכת להשיק בתחילת שנה הבאה כלים דיגיטליים

ארז קיטה:  אנחנו הולכים ללוות את המלווים, ללמד אותם איך עושים ליווי, איזה שיעורים

ארז קיטה:  הם ייכנסו לרכב, ידעו מה הם עושים היום, יהיה להם משוב

ארז קיטה:  אנחנו עובדים על זה בימים אלו

ארז קיטה:       מעבר לזה, אנחנו מקדמים רפורמה מטורפת בנושא של דו-גלגלי, יחד עם אגף הרישוי

ארז קיטה:  זה יבוא לדיון בוועדת המשנה של טופורובסקי

ארז קיטה:       לגבי רכב כבד – צוין

ארז קיטה:  לגבי הולכי רגל דיברתי

ארז קיטה:       אתייחס לחברה הערבית

ארז קיטה:  במסגרת האשכולות - - -     

בועז טופורובסקי: סליחה, מה הכוונה שרכב כבד כבר צוין?     

ארז קיטה: מה שהוא אמר

מיקי לוי: אבל אין טכוגרף דיגיטלי

ארז קיטה: אין

ארז קיטה:  אני מציע אולי שבוועדת המשנה נרד לעומק של זה

ארז קיטה:  אני לא רוצה להגיד אם יש בשורה, אז אני אגיד את המציאות ואני אשאיר לך להגיד אם יש בזה בשורה או לא

ארז קיטה:       לגבי החברה הערבית, זה נכון שיש היפגעות יתר בחברה הערבית

ארז קיטה:  הסיכוי של אזרח בחברה הערבית להיהרג בתאונות דרכים הוא כפול מאזרח יהודי, והסיכוי להיפצע הוא פי 1

ארז קיטה: 4

ארז קיטה:  האשכולות בהחלט נותנים מענה

ארז קיטה:  זאת פעם ראשונה שאנחנו מבצעים תשתיות ומוקדי סיכון בחברה הערבית במסגרת האשכולות

ארז קיטה:  במסגרת האשכולות גם מקבלים תקציב אדיר לנושא של חינוך והסברה והסדרות של מוסדות חינוך

ארז קיטה:  חבר הכנסת טופורובסקי, במסגרת כספים קואליציוניים, הקצה לרשות 20 מיליון שקלים לפני שנה וחצי, מתוכם עשרה מומשו לפני שנה, ועשרה מיועדים לחברה הערבית וממומשים בימים אלה

ארז קיטה:  חבר הכנסת טופורובסקי מקבל דוחות תקופתיים מהרשות

אמיר בשאראת: מה עושים עם רשויות שאין להן אשכולות? למשל ואדי ערה

אמיר בשאראת:  לוואדי ערה, שהוזכרה כאן הרבה, אין אשכול, ולכן היא פשוט לא תקבל

ארז קיטה: אנחנו נותנים עדיפות לאשכול מתוך תפיסה של safe system שאושרה במרץ 2021 על ידי הממשלה

אמיר בשאראת: שתרוקן את הרשויות המקומיות מתוכן, ובמקומן לבנות שלטון אזורי

אמיר בשאראת:  בוואדי ערה, בגלל שאין רשויות יהודיות שהסכימו להיכנס עם אום אל-פאחם, פשוט אין אשכול, אז הם לא מקבלים תקציב

ארז קיטה: במסגרת התוכניות של "המאיץ" או "המשתלם" של משרד התחבורה – לדעתי שפרעם נמצאת שם - - -     

אמיר בשאראת: היא ברשויות המפרץ

ארז קיטה: לא, היא לא ברשויות המפרץ

ארז קיטה:  שפרעם היא בהסכם אחר, ב"מאיץ" או ב"משתלם", אני לא זוכר

ארז קיטה:  היא מקבלת מנת כספים אדירה

ארז קיטה:  אבל זה נכון, אנחנו נוציא קול קורא לעוד ארבעה אשכולות בתקופה הקרובה

ארז קיטה:  אנחנו רוצים לפעול באשכולות כי זאת תפיסה שמאפשרת לי תפיסת יוממות של אזרח

ארז קיטה:  כשאזרח נע במרחב של 20 ק"מ אנחנו יכולים לטפל באשכול בבין-עירוני, בעירוני, ובחינוך והסברה

ארז קיטה:  ובדרך כלל המדד הסוציואקונומי של אשכול כזה הוא 4

ארז קיטה: 5, כך שזאת פריפריה וזה תמהיל של חברה יהודית וחברה ערבית

ארז קיטה:  ובנוסף, אנחנו רוצים להתחיל בפריפריה

ארז קיטה:  כך שאנחנו נגיע אליהם

אמיר בשאראת: אבל מה עושים עם רשויות שאין להן אשכול?     

ארז קיטה: הרשות מקדמת שלושה מודלים

ארז קיטה:  מודל אחד זה אשכולות, המודל השני זה מודל של ערים בטוחות - -     

אמיר בשאראת: שעיר אחת קיבלה את זה, שפרעם

ארז קיטה: אבל יקבלו עוד

ארז קיטה:  התקציבים שלנו מוגבלים, אבל אנחנו כן רוצים להגיע לעוד מקומות

ארז קיטה:  אבל אנחנו צריכים לבחון את זה לפי היפגעות

ארז קיטה:  איפה שנפגעים, שם אנחנו נשקיע קודם

ארז קיטה:  אז כרגע אין לי בשלוף את התשובה איפה אתם בתור, אבל אנחנו נגיע אליכם

מיקי לוי: אפשר להחליף טלפונים ביניכם?     

ארז קיטה: בשמחה

מיקי לוי: אין לי את הנוסחה, אני לא יודע מה הקריטריונים, אני לא איש מקצוע בנושא, אבל אולי עיר כמו אום אל-פאחם, שהיא עיר ענקית ואין לה אשכול – אולי ראוי שמשהו כן יהיה שם

מיקי לוי:  אני לא יודע אם זה אפשרי, תשבו בבקשה ותדברו ביניכם, ובדיון הבא נרצה לשמוע מה קורה

אמיר בשאראת: אבל יש כאן נקודה לוועדה לביקורת המדינה

אמיר בשאראת:  כשהקימו אשכולות - - -     

מיקי לוי: אני לא דן עכשיו באשכולות

אמיר בשאראת: רגע

אמיר בשאראת:  אין אשכולות בכל המדינה, וכאשר המשרד מחליט שהוא מעביר דרך האשכולות אז הוא בהכרח פוגע בחלק מהרשויות, לא רק ערביות, דרך אגב

אמיר בשאראת:  למשל, גם חדרה לא תקבל

מיקי לוי: תשבו ותראו אם יש אולי פתרון אחר

מיקי לוי:  אני לא אצליח לפתור את כל הדברים בוועדה

בועז טופורובסקי: אבל יש משהו שמנכ"ל הרלב"ד אמר שכדאי לשים לב אליו

בועז טופורובסקי:  הוא אמר שיש לו תוכנית מנצחת, אבל בגלל שהוא לא מקבל תקציב, יש כאלה שיקבלו את זה קודם

מיקי לוי: שהתוכנית המנצחת לפחות תבוא לידי ביטוי בחלקה

ארז קיטה: אבל בועז, אנחנו קיבלנו תקציב של 240 מיליון שקל לטובת התוכנית

בועז טופורובסקי: אבל כמה אשכולות יש במדינת ישראל?     

ארז קיטה: 12

בועז טופורובסקי: וכמה 240 מיליון שקל יכולים לתקצב?     

ארז קיטה: חמישה אשכולות, אני מניח

בועז טופורובסקי: זה עדיין אומר שיותר מחצי מהמדינה לא יקבלו

מיקי לוי: אבל חצי כן יקבלו

ארז קיטה: ואנחנו גם מתקדמים

ארז קיטה:  זאת תוכנית ותקציב - - -     

בועז טופורובסקי: ההתקדמות ברורה, אין ספק

ארז קיטה: זהו, אני חושב שהתייחסתי לכל הנושאים בדוח

מיקי לוי: תודה

מיקי לוי:  אני מבקש שתשב עם אמיר, תראה איך אפשר אולי לשנות סדר עדיפויות, כי יש יישובים ערביים ללא אשכולות שיש שם בעיות

מיקי לוי:       משטרת ישראל, בבקשה

איילת סוטו: בוקר טוב, אני איילת, מאגף התכנון במשטרת ישראל

איילת סוטו:  אני אתייחס לסוגיות של בניין הכוח

איילת סוטו:  כידוע, אגף התנועה בנוי ממתנ"אות, מסיירת אופנועים ארצית, וב-2017 הוקמה גם היחידה לאכיפת רכב כבד, ויש גם את מערך המתנדבים ואת האכיפה הטכנולוגית והדיגיטלית שדיבר עליה מנכ"ל הרלב"ד

איילת סוטו:      אני אסקור בקצרה את ההתעצמות של האגף בשנים האחרונות

איילת סוטו:  בשנים 2017, 2018 האגף התעצם – ניתנה לו תוספת של 290 תקני כוח אדם, גם למתנ"אות, גם למחוז ש"י, שכידוע, פועל אחרת: יש לו את"ן שפועל אחרת, במסגרת המחוז

איילת סוטו:  בשנים האלה גם ניתנה תוספת של 75 ניידות

איילת סוטו:  בשנת 2020 ניתנה תוספת של 50 תקני סייר תנועה עירוני

איילת סוטו:  בשנת 2021 חוזקו המתנ"א והסיירת בדרום ב-23 תקני כוח אדם

איילת סוטו:  ובשנת העבודה הקודמת ניתנו 20 תקני כוח אדם לסיירות דרום וצפון, כל זה במסגרת - - -     

מיקי לוי: כמה כוח אדם חסר באגף התנועה? את יכולה להגיד לי בשלוף?     

איילת סוטו: אתה מדבר על המצבה

איילת סוטו:  אני פחות מכירה את זה

איילת סוטו:  אני מניחה שגם שם יש את אתגר האיוש, כמו שקיים בכל משטרת ישראל

מיקי לוי: אם במשטרת ישראל חסרים בערך 2,500 תקנים, מתוכם 350 תקני קצונה - - -     

איילת סוטו: אני מניחה שפער האיוש קיים גם באגף התנועה

מיקי לוי: אני לא נכנס חלילה לסדר העדיפויות של משטרת ישראל, אבל האם יש לכם איזה סדר עדיפויות בשאלה באיזה מקום מאיישים לפני מקום אחר? איך זה עובד היום?     

איילת סוטו: כל מערך אחראי על גיוס כוח אדם אצלו

איילת סוטו:  לאגף התנועה יש את מערך משאבי האנוש שלו, שאמון על גיוס כוח אדם

בועז טופורובסקי: כמה ניידות יש באגף התנועה?     

אנטולי מדניקוב: אני אנטולי, אני מהנדס תנועה ארצי

אנטולי מדניקוב:  אתה מתקיל אותנו, לא ידענו מה אנחנו נדרשים להביא - - -     

ארז קיטה: יש כ-250 ניידות

יניב יעקב: חסרות כ-200 ניידות בהשוואה לדוח שיינין

אנטולי מדניקוב: אני לא יודע כמה חסרות, אני כן יכול להגיד כמה ניידות יש בממוצע במשמרת

אנטולי מדניקוב:  הבוקר למשל היו 170 ניידות בכל הארץ

בועז טופורובסקי: 170 ניידות מאילת עד מטולה

אנטולי מדניקוב: ממוצע יומי זה 280

איילת סוטו: אבל אני מניחה שהוא מדבר על כבישים בין-עירוניים

אנטולי מדניקוב: אני מדבר רק על כבישים בין-עירוניים

בועז טופורובסקי: ברור שמאוד קשה לעשות אכיפה - - -     

רוברט דרייצר: יש גם 110 אופנועים

איילת סוטו: רגע, אני רק אדגיש שהוא מדבר על מערך בין-עירוני

איילת סוטו:  זה לא כולל את המערך העירוני של ניידות התנועה שפועלות במסגרת - - -     

בועז טופורובסקי: אני לא בא אליכם בטענות, אני חושב שזה בלתי אנושי לבקש מכם לעשות את כל המשימות וגם שתהיה אכיפה נורמלית במדינת ישראל

בועז טופורובסקי:  כשיש ברגע זה 100 ניידות בכל הארץ אז רוב הסיכויים שלא יתפסו את הנהג שעולה על האוטו ומבצע עבירת תנועה

מיקי לוי: בלי מתנדבים הם פשוט אבודים

מיקי לוי:  זה הזמן להגיד תודה רבה לאותם מתנדבים שקמים בלילה לאכוף את התנועה בכבישים האלה

איילת סוטו: אני רק אוסיף שבנוסף על כל כוח האדם ומערך המתנדבים הגדול שיש לאגף התנועה וגם למערך העירוני, יש גם את המינהלת לאכיפה דיגיטלית, שפועלת להכשרה, תיקוף והכנסה של מכשור אכיפה, ואנחנו מקווים שזאת תהיה הבשורה

מיקי לוי: מה קורה בכביש 40?     

איילת סוטו: מבחינת מכשור אכיפה, יש תוכנית להתקנה של אכיפה דיגיטלית, כמו שציין מנכ"ל הרלב"ד

מיקי לוי: מה לגבי נוכחות ניידות בקטע הזה?     

שרה דורון: כבוד היושב-ראש, עד שהם יענו אני אספר לך סיפור קצר

שרה דורון:  לפני כמה שנים הגיע מפקד המשטרה, אמר "אין לנו ניידות, בואו תתקינו מצלמות"

שרה דורון:  אז קנינו מכסף של המועצה מצלמות – ואתמול הורדנו אותן

שרה דורון:  אתה יודע למה? כי אסור לחבר מצלמות, המשטרה ונת"י לא יכלו לדבר, ולכן הורדנו אתמול את המצלמות שאנחנו קנינו בכסף

שרה דורון:  סיפור מאתמול

בועז טופורובסקי: שזה גם מתחבר לחוץ וביטחון

בועז טופורובסקי:  המשטרה ונתיבי ישראל מתואמים ביניהם?     

מיקי לוי: אני מצטער, אני חייב עוד שנייה לסיים את הדיון

מיקי לוי:  למי מבין הנוכחים יש משהו מאוד חשוב להגיד בקצרה?     

אביחי אברהם בוארון: אני רוצה להגיד שתי מילים

אביחי אברהם בוארון:  דבר ראשון, אני מתנצל שהגעתי מאוחר

אביחי אברהם בוארון:  באתי לכאן במטרה להדגיש בעיה אחת: בעיית הכבישים ביהודה ושומרון

אביחי אברהם בוארון:  הממשק של אוכלוסייה אזרחית ישראלית עם אוכלוסייה פלסטינית, והמגבלות של משטרת ישראל באכיפה על האוכלוסייה הפלסטינית – הדברים האלה יוצרים חור שחור בכל מה שקשור לתאונות דרכים ושמירה על חיי אדם, משני הצדדים

בועז טופורובסקי: זה מזרח פרוע

אביחי אברהם בוארון: אני לא מצפה שנפתור את כל הבעיות כאן, אבל - - -     

מיקי לוי: אתה איחרת

מיקי לוי:  אני רוצה לתת לך נתון: הכסף שמושקע בתשתיות ביהודה ושומרון הוא פי שניים ממה שמושקע בפריפריה

מיקי לוי:  אתם יותר חשובים מהפריפריה

מיקי לוי:  וזה לא פוליטי - - -     

אביחי אברהם בוארון: אני לא רוצה לפתוח פה דיון פוליטי עכשיו - - -     

מיקי לוי: זה לא פוליטי, רק נתתי נתון

אביחי אברהם בוארון: אדוני היושב-ראש, תן לי שנייה להשלים

אביחי אברהם בוארון:  אני לא בא להביע עמדה, אני רוצה לבקש בקשה

אביחי אברהם בוארון:  הכסף שמושקע עכשיו הוא כסף שמתקן ליקויים של עשרות שנים אחורה

אביחי אברהם בוארון:  אני גר ביהודה ושומרון קרוב ל-30 שנה, והכביש הוא אותו כביש

אביחי אברהם בוארון:  אני מבקש ממך, מהאדונים הנכבדים ומהגברות בדיון הזה לבוא לדיון הבא עם איזושהי נקודת התייחסות אמיתית ספציפית למה שקורה ביו"ש, הן במה שקשור לתשתיות והן במה שקשור לאכיפה, בדגש על אכיפה על האוכלוסייה הפלסטינית, שלגביה יש חור משפטי

אביחי אברהם בוארון:  אני רוצה לדעת איך לדעתכם אפשר לתקן את המצב הזה

אביחי אברהם בוארון:  תודה רבה

מיקי לוי: תודה רבה לך

מיקי לוי:  כביש 40 הוא 75 שנה, ולא חל בו שום שינוי

מיקי לוי:  עוד מישהו רוצה לדבר בקצרה?     

אמיר בשאראת: אני רוצה

מיקי לוי: לא, כבר קיבלת רשות דיבור ואני חייב לסיים

מיקי לוי:  אני מתנצל, אני אעשה דיון נוסף

מיקי לוי:  אני אומר לכם שלא מיציתי את הנושא

מיקי לוי:  הבעיות הן כל כך קשות ומספר ההרוגים הוא כל כך גדול

מיקי לוי:  יש חוסר בתשתיות

מיקי לוי:  רן, אנחנו נשמח לקבל ממך את המסמך של סדר העדיפויות

מיקי לוי:  הדיון תם ולא נשלם

מיקי לוי:  בעוד ארבעה חודשים אני מתכוון לעשות דיון המשך לנושא הזה – ביקורת ובקרה של הכנסת על פעולות הממשלה/משרדי הממשלה

מיקי לוי:  הפוליטיקאים לא מעניינים אותי, אלא משרדי הממשלה, כל אחד בחלקת האלוהים הקטנה שלו

מיקי לוי:  רשמנו את התובנות, אבל ממש לא מיצינו

מיקי לוי:       התוכנית הלאומית צריכה לעבור לאישור הממשלה, נכון, רן?     

יניב יעקב: תוכנית לאומית צריכה להיות מאושרת במשלה כדי שהיא תקבל תקציב ותוקף

מיקי לוי: משרד התחבורה, אתם תעבירו את המסר הזה? או שאתם רוצים שאנחנו נעשה את זה?      

בועז טופורובסקי: אנחנו

מיקי לוי: אנחנו נעשה את זה

מיקי לוי:  אור ירוק, תבואו אלינו אחר כך

מיקי לוי:       שמענו את ראש המועצה מדבר מדם ליבו על כביש 40

מיקי לוי:  היום הכביש הזה עוד הולך להיות הרבה יותר עמוס, בגלל שאין את שדה דב וכולם נוסעים משם

מיקי לוי:  גם אני לא רוצה לטוס, הזמן שלוקח לטוס לא שווה את זה

מיקי לוי:  צריך לתת איזושהי עדיפות לכביש 40

מיקי לוי:  רן, אנחנו נשמח לקבל ממך את המסמך המסודר, ואני אפיץ אותו לחברי הכנסת ולשלטון המקומי

מיקי לוי:      אנחנו נעשה דיון נוסף בעוד ארבעה חודשים, כדי לראות אנה אנו הולכים

מיקי לוי:  תודה רבה, ישיבה זו נעולה